Page 322 – Baganthar\nBagan Thar Feb 09\nလိပ်ခေါင်းသွေးပါ မီးကွင်းရှာ အလုပ်ကများရသည်ကြား လိပ်ခေါင်းကြောင့် ဦးမိုး အတော်စိတ်ညစ်နေပုံရ၏။ မကြည်မလင်နှင့် လိပ်ခေါင်းသွေးပါသည်မို့ ပုဆိုးပင် သွေးကွက် ထင်နေလေသည်။ အမှတ်မထင် ကျေးဇူးရှင် တိုင်းရင်းသမားတော်ကြီးဦးကြွယ် ပေးသောဆေးနည်းကြောင့် သွေးကျလိပ်ခေါင်း (၇)ရက်ဖြင့် လိပ်ခေါင်ပြန်ဝင်အပြီးပြတ်၍ ယနေ့တိုင်သွေးကျခြင်း၊ လိပ်ခေါင်းထွက်ခြင်း မရှိတော့ပါ။ ကျွန်တော်တို့ တိတိကျကျ မသိကြပါသော်လည်း အချို့သော အပင်တို့၏ ဆေးစွမ်းထက်မှုမှာ အံ့ဖွယ်အတိဖြစ်ရပါ၏။ လိပ်ခေါင်းအတွက် သောက်ဆေး (၁) မီးကွင်းဂမုန်း လက်တစ်ဆုပ်စာကို ရေစင်အောင်ဆေးပြီး ထမင်းစားဇွန်း(၁)ဇွန်းစာ ...\nငွေရှင်းပြေစာပေါ်တွင် အခွန်တံဆိပ်ခေါင်းမကပ်ထား တိုင်ကြားပါက ဒဏ်ငွေရဲ့ ၁၀%ရရှိမည်\nငွေရှင်းပြေစာပေါ်တွင် အခွန်တံဆိပ်ခေါင်းမကပ်ထားသည့် ဟိုတယ်တည်းခိုခန်းနှင့် စားသောက်ဆိုင်များအား တိုင်ကြားသူတို့ကို ဆုကြေးငွေ သိန်းငါးဆယ်နီးပါးချီးမြှင့်ခဲ့ဟုဆို (၂၀၁၈)ခုနှစ်အတွင်းငွေရှင်းပြေစာပေါ်တွင် အခွန်တံဆိပ်ခေါင်းမကပ်နှိပ်သည့် ဟိုတယ်၊ တည်းခိုခန်းနှင့်စားသောက်ဆိုင်များကို တိုင်ကြားလာသဖြင့် တုိုင်ကြားသူများအား ဆုကြေးငွေ စုစုပေါင်း ကျပ်(၄.၉၈သန်း) သိန်းငါးဆယ်နီးပါး ပြန်လည်ချီးမြှင့်ပေးခဲ့သည်ဟု ပြည်တွင်းအခွန်များဦးစီးဌာနမှသိရသည်။ ငွေရှင်းပြေစာများတွင် အခွန်အမှတ်တံဆိပ်မကပ်နှိပ်ထားသည့် ဟိုတည်တည်းခိုခန်းနှင့်စားသောက်ဆိုင်များအနေဖြင့် ပထမအကြိမ်ပျက်ကွက်ပါက နှစ်သိန်းဒုတိယအကြိမ်ပျက်ကွက်ပါက ငါးသိန်းတတိယအကြိမ်ပျက်ကွက်ပါက ခုနှစ်သိန်းနှင့်တတိယအကြိမ်အထက်ပျက်ကွက်ပါက ဆယ်သိန်းအထိ ဒဏ်ကြေးများသတ်မှတ်ထားခြင်းဖြစ်သည်။ “တိုင်ကြားလာသူတွေကို ဒဏ်ကြေးရဲ့ဆယ်ရာခိုင်နှုန်းကို ဆုကြေးငွေအဖြစ်ပြန်ထုတ်ပေးတာပါ။ ဌာနကိုတိုင်ကြားလာသူတွေရဲ့အချက်အလက်တွေကို ထုတ်ပြန်ကြေညာမှာမဟုတ်တဲ့အတွက်ဘယ်အခွန်ရုံးမှာမဆို ထိထိရောက်ရောက်တိုင်ကြားနိုင်ပါတယ်”ဟု ပြည်တွင်းအခွန်ဦးစီးဌာနမှ ...\nကမ္ဘာ့အအေးဆုံးဒေသ (၁၀) ခု\nလူသားတွေဟာ အသက်ရှင်နေထိုင်ဖို့ခက်ခဲတဲ့ ကမ္ဘာနေရာအချို့မှာတောင် အခြေ ချနေထိုင်ကြပါတယ်။ အလွန်ပူပြင်းခြောက်သွေ့တဲ့ ကန္တာရဒေသဖြစ်တဲ့အပြင် သောက်သုံးရေအလွန်ရှားပါးတဲ့ Himalayas တောင်တန်းတွေမှာလည်း နေထိုင်သူ တွေရှိနေပါတယ်။ ဒါအပြင် လူအရောက်အပေါက်နည်းတဲ့ ကျွန်းတွေ၊ အပင်တွေသာ ဖုံးလွှမ်းနေပြီး လူသားတွေအတွက်ဘေးဖြစ်စေတဲ့ သတ္တဝါတွေရှင်သန်နေတဲ့ ပင်လယ်ကမ်းခြေတွေမှာလည်း နေထိုင်ကြပါသေးတယ်။ ရာသီဥတု အလွန် ကြမ်းတမ်းတဲ့ ဒေသတွေမှာလည်း အစုအဖွဲ့လိုက်နေထိုင်ကြတာကိုလည်း ယနေ့တိုင် တွေ့ရှိရပါတယ်။ အထက်မှာဖော်ပြခဲ့တဲ့ အရပ်ဒေသတွေမှာနေထိုင်သူတွေဟာ သူတို့ နေထိုင်ရာအရပ်ဒေသရဲ့ ရိုက်ခတ်မှုကို ပြင်းထန်စွာခံနေရပေမဲ့ ယနေ့တိုင် ...\nဘဏ်က ဘဏ်အလုပ်မလုပ်ဘဲ အပေါင်ဆိုင် အလုပ်လုပ်နေတဲ့ နိုင်ငံ\nBagan Thar Feb 08\nဘဏ်က ဘဏ်အလုပ်မလုပ်ဘဲ အပေါင်ဆိုင် အလုပ်လုပ်နေတဲ့ နိုင်ငံ ဟိုနေ့က ဘဏ်တစ်ခုက ဖုန်းဆက်တယ်။ ငွေချေးပါလားတဲ့။ အနည်းဆုံး သိန်း ၂၀၀ ကနေ ၅၀၀၀ အထိ ချေးလို့ ရပါတယ်တဲ့။ စာရွက်စာတမ်းသာပေး ၂ ပတ်အတွင်း ငွေရစေရမယ်တဲ့။ ဒါပေမယ့် မချေးရဲပါဘူး။ ဘဏ်အတိုးက တစ်နှစ် ၁၃ % နှုန်းတဲ့။ သိန်း တစ်ထောင်ချေးရင် နှစ်ကုန်တာနဲ့ အတိုးက သိန်း ၁၃၀ ပေါ့။ သိန်း ...\nတရုတ်ကြွေးမြီ ထောင်ချောက်အတွင်း သက်ဆင်းမယ့်အရေး တွေးပူရမယ့် အချိန်\nတရုတ်ကြွေးမြီ ထောင်ချောက်အတွင်း သက်ဆင်းမယ့်အရေး တွေးပူရမယ့် အချိန် တရုတ်အပေါ် တင်ရှိနေတဲ့ ကြွေးမြီပမာဏ တရိပ်ရိပ်မြင့်တက်လာခြင်းနဲ့ပတ်သက်လို့ မြန်မာလွှတ်တော်ကိုယ်စားလှယ်တွေက အမျိုးသားဒီမိုကရေစီအဖွဲ့ချုပ်(ဒီချုပ်)အစိုးရကို အလေးအနက်သတိပေးနေပါတယ်။ နိုင်ငံရဲ့ အချုပ်အခြာအာဏာကို ဝါးမျို ထိပါးလာနိုင်တဲ့ ကြွေးမြီထောင် ချောက်ထဲ မသက်ဆင်းရခင် အ ကြွေးတွေကို တတ်နိုင်သမျှမြန် မြန်ပြန်ဆပ်ဖို့လည်း တိုက်တွန်း နေကြပါတယ်။ ၂၀၁၈ မှာ မြန်မာနိုင်ငံရဲ့နိုင် ငံခြားငွေကြေး အရန်သိုလှောင်မှု ပမာဏဟာ ကန်ဒေါ်လာ ၆ ဒသမ ၃၅ ...\nအရှေ့ တောင်အာရှမှာ အလှဆုံး မြန်မာနိုင်ငံက ဟိုက်ပါရေတံခွန် ရောက်ဖူးခဲ့သမျှ ရေတံခွန်တွေထဲမှာ ရှမ်းပြည်နယ်တောင်ပိုင်း မိုင်းရှူးမြို့ အနောက်တောင်ဘက် ၁၂ အကွာ ဟိုက်ပါကျေးရွာအနီးမှာတည်ရှိတဲ့ ဟိုက်ပါရေတံခွန်က မြန်မာနိုင်ငံမှာသာမက အရှေ့တောင်အာရှမှာပါ အလှဆုံးလို့ နိုင်ငံခြားခရီးသွားဧည့်သည်တွေက သတ်မှတ်ကြပါတယ်။ ပန်ချောင်းပေါ်မှာတည်ရှိပြီး အထပ်ထပ် အဆင့်ဆင့် အသွယ်သွယ် ဖြာကျနေတဲ့ ရေတံခွန်ဖြစ်ပြီး မြင်ရတာ အလွန်ပသဒရှိတာမို့ အရှေ့ တောင်အာရှမှာ အလှဆုံးရေတံခွန်လို့ပြောကြတာ ဖြစ်မှာပါ။ ယခင်က ငြိမ်းချမ်းရေအဖွဲ့တွေ ထိန်းချုပ်ထားတဲ့နေရာဖြစ်တာမို့ လူသူအရောက်ပေါက်နည်းခဲ့ပေမယ့် ...\nလက္ခဏာဆရာကြီးကိုင်ရို၏ ၁၉၂၅ ခုနှစ်ကဟောကြားခဲ့သော ကမ္ဘာကျော်ဟောကိန်း\nလက္ခဏာဆရာကြီးကိုင်ရို၏ ၁၉၂၅ ခုနှစ်ကဟောကြားခဲ့သော ကမ္ဘာကျော်ဟောကိန်း ၁၉၈၀ ပြည့်နှစ်နောက်ပိုင်းမှစ၍ အစ္စရေးသည် ကမ္ဘာပေါ်တွင် ကြီးကျယ်သောနိုင်ငံဖြစ်လာမည်။အီဂျစ်နှင့်သင့်မြတ်ပြီးနောက် ရာသီဥတုများ တိုးတက်ကောင်းမွန်မည် ။ တူရကီသည် ပါလက်စတိုင်းကို ရှားအကူအညီဖြင့် တိုက်ခိုက်လိမ့်မည် လန်ဒန်နှင့် အရှေ့ပိုးမြို့ရွာများဖျက်ဆီးခံရလိမ့်မည်။ အမေရိကန်သည် ချမ်းသာသောနိုင်ငံတနိုင်ငံဖြစ်လာမည် ။ကမ္ဘာ့အကြီးဆုံးစစ်ပွဲကြီးများကို ပါလက်စတိုင်းလွင်ပြင်များ၌ ဆင်နွဲကြလိမ့်မည်။ နိုင်ငံတကာအတွက်သေရေးရှင်ရေးဖြစ်မည်။ရုရှားသည် တရုပ် ပါရှား အီသီယိုးပီးယားနှင့်လစ်ဗျားစစ်တပ်များနှင့်ပေါင်းကာ ပါလက်စတိုင်းကို ...\nယာကူဇာဂိုဏ်းစတားများ လက်သန်း ဖြတ်ပစ်ရလေ့ ရှိတဲ့ အကြောင်းအရင်း\nယာကူဇာဂိုဏ်းစတားများ လက်သန်း ဖြတ်ပစ်ရလေ့ ရှိတဲ့ အကြောင်းအရင်း ယာကူဇာဂိုဏ်းဝင်တစ်ဦးအဖြစ် သိသာထင်ရှားစေတဲ့ အချက်က သူတို့ရဲ့ ခန္ဓာကိုယ်မှာ ခြယ်မှုန်းထားတဲ့ တက်တူးလက်ရာ တွေတင် မကပါဘူး။ တစ်ကိုယ်လုံး တက်တူးတွေနဲ့ ပြည့်နေပြီး လက်သန်းပါ ပြတ်နေတယ်ဆိုရင်တော့ ဒါဟာ ယာကူဇာ ဂိုဏ်းဝင်ဆိုတာ လုံးဝသေချာပါတယ်။ ဒီအလေ့အကျင့်ဟာ ယာကူဇာတွေရဲ့ ယူဘစ်ဆူမီလို့ခေါ်တဲ့ ရိုးရာဖြစ်ပြီး လက်ချောင်းဖြတ်ခြင်းလို့ အဓိပ္ပါယ်ရပါတယ်။ တကယ်လို့ ဂိုဏ်းသားတစ်ဦးက ဂိုဏ်းရဲ့ ညွှန်ကြားချက်တွေကို သွေဖီဆန့်ကျင်ခဲ့တယ်ဆိုရင် ၄င်းဂိုဏ်းသားကို အပြစ်ပေး ...\nလင်က ဗိန္ဓောဆရာ၊ မယားက စုန်းမ\nလင်က ဗိန္ဓောဆရာ၊ မယားက စုန်းမ ရှေးရှေးတုန်းက ပြောစဉ်အရ ခုနစ်အိမ်မှာ စုန်းမတစ်ယောက်ရှိတယ်ဟူ၍ ရှေးလူကြီးသူမတို့ရဲ့ ပြောစကားအရ သိရတယ်။ အချို့က ရွာတည်ရာ၌ စုန်းမ မပါရင် ရွာတည်လို့မရဘူးဟူ၍လည်း ပြောဆို ကြတယ်။ ဟုတ်မဟုတ်ကတော့ မည်သူမျှ တိတိ ကျကျ ပြောရန် ခက်ခဲပါလိမ့်မယ်။ တစ်နေ့တွင် မြောက်ဒဂုံ (၃၃)ရပ်ကွက် မစိုး ရိမ်ကျောင်းတိုက်သို့ ယောဒေသမှ ပရိယတ္တိကျမ်း ဂန်သင်ကြားနေတဲ့ ဦးပဉ္ဇင်းတစ်ပါးဟာ မြောက်ဒဂုံ ၃၂ ...\nပညာ မတတ်ရင် တကယ် ခွေး ဖြစ်မှာလား?\nပညာ မတတ်ရင် တကယ် ခွေး ဖြစ်မှာလား? ”ပညာမတတ်ရင် မင်းတို့ခွေးဖြစ်မယ်”လို့ မပြောမိဖို့ ကြိုးစားရမယ်။ ”ကျောင်းမနေချင်ဘူး။ ပညာတတ်မဖြစ်ချင်ဘူးဆိုရင် မင်းတော့ ခွေးဖြစ်ပြီ။ ဟိုဘက်အိမ်က ကျင်ခါးမောင်ကို ကြည့်စမ်း။ သူများလို စာလေးဘာလေး ကျက်ဖို့ မကြိုးစားဘူး။ အားအားနေ အလေလိုက်နေဖို့ပဲ ကြိုးစားနေတယ်။ ခွေးဖြစ်မယ့်အကောင်” လို့…… အိမ်ဘေးအိမ်က ပွစိပွစိအဒေါ်ကြီး စာမကျက်တဲ့သူ့သားကို ပြောပြောလေတိုင်း ကလေးဘာသာဘာဝ ကျွန်တော့်ကို မြှောက်နေမှန်းသိလို့ တမင် စာကျက်သံကိုမြှင့်ပြီး အော်ခဲ့တာကို ပြန်အမှတ်ရမိပါတယ်။ ...


မယ်လိုဒီမောင်၏ ငြိမ်းချမ်းသံစဉ်: ကြွားချင်လွန်းလို့ဗျို…\nဘလော့ဂ်သို့ကြွလာ မိတ်သဟာအပေါင်း မင်္ဂလာနှစ်သစ် ဖြစ်စေကြောင်း ဆုတောင်းပါတယ်ဗျ။ဆုတောင်းပြီးသကာလ ကြွားပါရစေဗျ။မနေ့ညက staff party မှာ present လဲတော့ ကျမလက်ဆောင်ကြီး မလိုချင်ဘူးလို့ အအော်ခံရသဗျ။ ဘာဖြစ်လို့လဲဆိုတော့ အဲဒီနံပါတ်ကျတာက ကောင်မလေးဖြစ်နေသဗျ။ ကျမပေးတဲ့ Bikini နဲ့ shower gel ကို မလိုချင်ဘူး အဲဒါကြီး လိုချင်ပါဘူးလို့ အော်တာဗျ။ ဟွန့် ဘီကီနီနဲ့ မွှေးမွှေးလေး ရေချိုးဖို့ ပေးတာကိုများနော်။ကျမရတဲ့ လက်ဆောင်ကတော့ staff of year 2007 ဆိုရင်တော့ လိပ်ကြီးကြီးထိလေ့ ရှိတဲ့ ကျမအတွက်(late comer) ဆုသဘောမျိုးဖြစ်မယ်ထင်ရဲ့ လုပ်ဖေါ်ကိုင်ဖက် အစ်ကိုကြီးတစ်ယောက်ရဲ့ နှစ်သစ်လက်ဆောင် Alarm ပါတဲ့ စားပွဲတင်နာရီလေးဗျ။နောက် အစီအစဉ်တစ်ခုကတော့ Lucky Draw ဗျ။ ပွတာပဲ။ ကျမပေါက်တာက ဒီနေ့ည Sabai Sabai မှာ ညစာ နှစ်ယောက်သွားစားခွင့်တဲ့ ။ ဘယ်သူအဖေါ်လုပ်မလဲဗျို။ (ကျမကိုတွေ့ချင် မိအောင်ဖမ်းနော်။ လျှောက်လွှာတော့ လက်မခံပါဘူး အဟိ)ဆုပေးတဲ့ အစီအစဉ်လေးလဲ ပါသေးတော့ ရင်ခုန်စရာပါ။ ကျမက late comer အနေနဲ့ ကြော်ငြာခံထိရင် ရှက်စရာကြီးနော်။ တော်ပါသေးရဲ့ အဲဒီဆုမျိုးမပါဘူးတဲ့။ ကျမက ဘာရလဲသိလား။ မပြောတော့ပါဘူးလေ ဒီမှာကြည့် အဟိ။ မကြွားရင်မနေနိုင်တာကလွဲလို့ ကြွားပါရစေနော်။ (မုံ့ကျွေးခိုင်းခြင်းတော့ သည်းခံပါ အဟက်ဟက်) ဆုတွေပေးပြီးနောက်မှာတော့ ပျော်ရွှင်စရာ games သုံးလေးခုလောက် ကစားဖြစ်သေးတယ်။ ပြီးတော့ ဘော့စ်က နည်းနည်းပါးပါးစကားပြောပြီး စားသောက်ဆိုင်(10နာရီထိပဲ ဖွင့်ရတဲ့ ) ဆိုင်ဖြစ်လို့ 10နာရီခွဲမှာ အိမ်ကိုပြန်ခဲ့ကြတယ်ဗျ။အိမ်ပြန်ရောက်လို့ ဒုတိယပိုင်း အစီအစဉ်တော့ ပြောမပြတော့ဘူးနော်။ဘာပဲဖြစ်ဖြစ် 2008 နှစ်သစ်ရဲ့ ကျမအတွက် ကြိုဆိုပုံလေးကလဲ မင်္ဂလာတစ်ပါးပဲဗျို။ကျမနဲ့အတူ သူငယ်ချင်းအားလုံးလဲ မင်္ဂလာနှစ်သစ်လေးဖြစ်ပါစေလို့ ….\nညီမလေး မီမီရေ,Glad to see you received the "Employee of the Year" award. It'satestimony and recognition of your hard work and abilities :)\nသဉ္ဇာ - Thinzar\nတနားပါတယ်။ lucky darw ပေါက်တာတောင် တစ်ယောက်တည်း အထီးကျန် သွးစားရရှာတယ်။ ကျွတ်ကျွတ်...နာနဲ့ များကွာပါ့\nGood Job. မမီရေ...ဂုဏ်ယူတယ်ကွာ်...Keep it up...Yan.\nAlvin အစ်ကိုကြီး၊ သဉ္ဗာ၊ ကောင်းကင်၊ ခွန်မောင်၊ ရန်ရန် တို့ရေ သိုင်းခရုဗျာ\nရန်ကုန် နှင့် မန်းဘလော့ဂါ လူဟောင်းလူသစ်များ အလွတ်သ...\nရွှေရောင်သောကြာနေ့ (သို့မဟုတ်) Blues Rock Night\nMonthly Statistics about visitors in my myanmar bl...\nခရီးသွားတုန်း သတိထားမိတဲ့ ထူးခြားမှုလေးတွေ\nStaff vacation (သို့မဟုတ်) မယ်လိုဒီ၏ ခရီးသွားတောလာ...


September 25, 2008, 4:36 pm Filed under: Best Wishes ညဦးလေပြေက တသွင်သွင်တိုက်ခတ်လျက် ပူစပ်ခြင်းနှင့်အေးမြခြင်းများ အချိုးကျပေါင်းစပ် အသက်ဝင်နေသော လှပသော ညတစ်ည .. ။ ကျွန်းတစ်ကျွန်းတစ်နေရာ အဖြူရောင်အိမ်ကလေးတစ်ခုမှာ နှစ်ခြိုက်စွာ အိပ်မောကျနေနိုင်လောက်ပြီဖြစ်သော ချစ်သူအကြောင်းကို ကျွန်မ သတိရခြင်းများဖြင့် ပိုမိုတွေးနေမိသည်။ ဖြတ်သန်းကျော်ဖြတ်ခဲ့ရသော အဖြစ်အပျက်များက မနေ့တစ်နေ့ကလို ထင်ရပေမယ့် နက်ရှိုင်းသော ရင်တွင်းတစ်နေရာ အသဲနှလုံးထောင့်မှာ ဖြစ်ပျက်မှုများအားလုံးက ပူနွေးသစ်လွင်စွာ ထင်ဟပ်နေဆဲ .. ။ ပျော်ရွှင်ရင်ခုန်ခြင်းများဖြင့် စတင်ဖွဲ့တည်ခဲ့သော လေးနက်သောခံစားမှုတစ်စုံနောက်ကွယ်မှာ ကျော်ဖြတ်ခဲ့ရသော အဖြစ်အပျက်များက (၂)နှစ်တာ ကာလအတွင်း သိပ်မနည်းခဲ့။\nခပ်လှမ်းလှမ်းမှ ခရေပင်လမ်းကလေးကိုကြည့်စဉ် မျက်ဝန်းထဲမှာ အကြင်နာလွှမ်းခြုံသော နွေးထွေးပျော်ရွှင်မှုများက တဖြေးဖြေးနေရာယူလာသည် .. ။ လေးနက်ခိုင်မာစွာ တွဲထားသော လက်တစ်စုံက ရံဖန်ရံခါ ပြင်းထန်စွာ ဖြစ်ပေါ်တတ်သော အစိုင်အခဲများကို အကြိမ်ကြိမ်ကျော်ဖြတ်နိုင်စွမ်း ရှိခဲ့သည် .. ။ ပြင်းထန်သော စိတ်ဗီဇပိုင်ဆိုင်သူနှစ်ဦးအတွက် အေးချမ်းခြင်းဆိုသော မေတ္တာတရားကို ခိုင်မြဲသောချစ်ခြင်းကြောင့်သာ ကြိုးစားတည်ဆောက်နိုင်ခဲ့ကြသည် .. ။ ဘ၀မှာ အကျေနပ်ဆုံးအရာတစ်ခုကို ပြပါဆိုလျင် ကျွန်မ၏နှလုံးသားတစ်စုံကို ဖော်ထုတ်ပြရလိမ့်မည် .. ။\n`လူ့ဘ၀ကို အစပြုခဲ့တဲ့ မွေးနေ့ရက်မှ ရာသက်ပန် တစ်သက်လုံး အကြင်နာမေတ္တာ ၊ ငြိမ်းချမ်းမှု ၊ အောင်မြင်မှု ၊ စစ်မှန်သော ကျေနပ်ပျော်ရွှင်မှုများကို ကျန်းမာပျော်ရွှင် သာယာချမ်းမြေ့စွာ ပိုင်ဆိုင်ရရှိနိုင်ပါစေ ချစ်သူ .. ´Happy Birthday Ko Ko.\nWith Lots Of Love From Me To Say .. Have A Wonderful Birthday🙂\nညီးမလင်းလက်ရေ မလာတာကြာလို့မဖတ်ရသေးတာတွေအကြွေးတင်နေတာ အခုတောံအကုန်ပြီးအောင်ဖတ်သွားပြီးနော် လွန်းထားထားလဲီးလေးကြိုက်တယ် အခုမှသာမဖတ်တော့တာ အရင်ကဆိုပေါ်တိုင်းဖတ်တယ် ….း))ချစ်သူရဲ့မွေးနေ့ကိုဒီနှစ်မှသည်နောင်နှစ်ပေါင်းမျာစွာ ညီမနဲ့အတူတူ ပျော်ရွှင်စွာပြုလုပ်သွားနိုင်ပါစေ ခင်မင်လျက် မီးလေးps..မီးလေးဆီလဲလာလည်ဦးနော်အခုဘလော့ခ်ရေးနေပြီး…း))http://khaingthinzar.blogspot.com\nComment by flowerworld\nSeptember 26, 2008 @ 9:44 am Reply\tနှစ်ယောက်စလုံး အတွက် ဆုမွန်ကောင်းတွေ တောင်းပေးလိုက်ပါတယ်။ ပျော်ရွှင်ကြပါစေ\nSeptember 27, 2008 @ 12:57 pm Reply\tပျာ်ရွှင်ရင်ခုန်ခြင်းများဖြင့် စတင်ဖွဲ့တည်ခဲ့သော လေးနက်သောခံစားမှုတစ်စုံနောက်ကွယ်မှာ ကျော်ဖြတ်ခဲ့ရသော အဖြစ်အပျက်များက (၂)နှစ်တာ ကာလအတွင်း သိပ်မနည်းခဲ့။\nOctober 6, 2008 @ 6:03 am Reply\tRSS feed for comments on this post.\tTrackBack URI


Affiliate marketing ဆိုတာဘာလဲ (For bloggers) - Aung Hein The Blogger\nAffiliate marketing ဆိုတာဘာလဲ (For bloggers)\nPosted by aunghein August 25, 2018 in Burmese Blog\nAffiliate marketing ဆိုတာဘာလဲ ဆိုတဲ့မေးခွန်းကို အလွယ်ဆုံးဖြေရမယ်ဆိုရင်တော့ အခြားလုပ်ငန်းတစ်ခုရဲ့ ကုန်ပစ္စည်း၊၀န်ဆောင်မှုကို ကိုယ်က ကြော်ငြာရောင်းချပေးတာကိုဆိုလိုတာပါ။ အဲ့ဒီလိုရောင်းချခြင်းအားဖြင့် commision ရရှိပါတယ်။\nAffiliate marketing ဟာ performance based marketing ဖြစ်ပါတယ်။ ကြော်ငြာပေးရုံနဲ့ကော်မရှင်မရပါဘူး။ တကယ်ရောင်းချရမှသာ ကော်မရှင်ရပါတယ်။ အဲ့ဒီအတွက် affiliated marketing လုပ်မယ့်သူဟာ ကြိုးစားဖို့ လိုအပ်ပါတယ်။\nနိုင်ငံတကာမှာ Affiliate marketing ကို တွင်တွင်ကျယ်ကျယ်အသုံးပြုကြတဲ့သူတွေဟာ blogger တွေပဲဖြစ်ပါတယ်။ Blogger တော်တော်များများရဲ့ ၀င်ငွေဟာ အများထင်သလို AdSense အပါအ၀င် Ads Network တွေကနေရရှိတာမဟုတ်ပဲ Affiliate marketing ကနေရရှိနေတာတွေဖြစ်ပါတယ်။\nBlogger တစ်ယောက်ဟာ affilaite marketing လုပ်ဖို့ ဘာတွေလိုအပ်လဲ။\nသင့် Website ဟာ လူတွေအတွက် တန်ဖိုးရှိမယ့် အကြောင်းအရာတွေရေးသားထားတဲ့ content တွေရှိရပါမယ်။ website ကို လာဝင်ကြည့်တဲ့သူတွေရှိရပါမယ်။ (အဲ့ဒီအတွက် အဲ့ဒီ website ကို SEO optimized လုပ်ထားဖို့လိုပါမယ်)\nwebsite ရှိမှမဟုတ်ပါဘူး။ ကိုယ့်မှာရှိတဲ့ social media channels တွေကလည်း ကြော်ငြာပေးလည်းရပါတယ်။ ဘယ်နည်းနဲ့ဖြစ်ဖြစ် ကြော်ငြာပေးပြီး အဲ့ဒီလုပ်ငန်းက ၀န်ဆောင်မှုကို ရယူသွားတာ၊ပစ္စည်းဝယ်သွားတာ ရှိရင် ကိုယ်က ကော်မရှင်ရမှာပါ။\nAffiliate system တစ်ခုခုနဲ့ ချိတ်ဆက်ထားဖို့ လိုပါတယ်။\nAffiliate အတွက် သီးသန့် ဖန်တီးထားတဲ့ web portal တွေရှိပါတယ်။ ဥပမာ CJ affiliated လိုမျိုး website တွေပါ။ အဲ့ဒီမှာ စာရင်းပေးထားတဲ့ လုပ်ငန်းပေါင်းများစွာရှိပါတယ်။ အဲ့ဒီ လုပ်ငန်းတွေထဲကမှာ ကိုယ့် website နဲ့သင့်တော်တဲ့ လုပ်ငန်းကို ကြော်ငြာပေးဖို့ လျှောက်ထားရပါတယ်။ CJ ဖက်ကနေ website ကို စစ်ဆေးပြီး စည်းကမ်းတွေနဲ့ကိုက်ညီတယ်ဆိုရင် affiliate လုပ်ဖို့ ခွင့်ပြုပါတယ်။\nအောက်ကပုံကတော့ ကျွန်တော် ဒီ aunghein.com blog မှာ CJ affiliate system ထဲက လုပ်ငန်းတစ်ခုအတွက် ကြော်ငြာပေးထားတာကနေ ၀င်ထားတာပါ။ (အခု ဒီ post ရေးမှ ၀င်ကြည့်ဖြစ်တာပါ။ အံ့သြစရာပဲ… sale တစ်ခုရှိနေပါတယ်။ အဲ့ဒီတုန်း တစ်ရက်ပဲ ကြော်ငြာ link လေးထည့်ပြီး ပြန်ဖြုတ်ထားလိုက်တာပါ. အဲ့ဒီတစ်ရက်မှာပဲ sale တစ်ခုရလိုက်ပါတယ်… အခု ပြန်ထည့်ထားပေးပါတယ်။ အခုဖတ်နေတဲ့ post ထဲမှာလည်း သတိထားမိပါလိမ့်မယ်။Namecheap.com ကြော်ငြာ banner လေးပေါ်နေပါတယ်။ post အောက်ဆုံးမှာလည်း ပေါ်နေပါတယ်)\nအချို့ လုပ်ငန်းတွေကတော့ သူတို့ ကိုယ်တိုင် affiliated စနစ်ကိုတည်ဆောင်ထားပါတယ်။ ကိုယ်က အဲ့ဒီလုပ်ငန်းနဲ့ affilaite လုပ်ချင်ရင် သူတုို့ ဆီတိုက်ရိုက်လျှောက်ထားရပါတယ်။ ကုိုယ့် website ကို ခွင့်ပြုရင် စပြီးလုပ်လို့ ရပါတယ်။\nဥပမာ ကျွန်တေ်ာ့ website တစ်ခု ကို Agoda နဲ့ ချိတ်ထားပါတယ်။ Agoda ဆိုတာကတော့ တော်တော်များများကြားဖူးမှာပါ။ နာမည်ကျော် hotel booking platform ပါ။ အောက်မှာပြထားတဲ့ပုံကတော့August လအတွင်း ကျွန်တော့် website ကနေတဆင့် Agoda မှာ booking တင်သွားတဲ့ စာရင်းပါ။\nအောက်ကပုံကတော့ အပေါ်က booking တွေကြောင့် ရထားတဲ့ commission report ပါ။ လောလောဆယ်တော့ final amount မထွက်သေးပါဘူး။ လကုန်မှ finalize လုပ်ပေးလေ့ရှိပါတယ်။ ဒေါ်လာ ၂၀ ၀န်းကျင်ရပါတယ်။\nဒီမှာ ပြောစရာရှိလာပါတယ်။ Agoda ထည့်ထားတဲ့ ကျွန်တော့် website ဟာ တစ်ရက်ကို traffic ၂၅၀ ၀န်းကျင်ပဲရှိပါတယ်။အောက်မှာပြထားတဲ့ ပုံက ဒီ August လအတွင်း website ကို ၀င်ထားတဲ့ traffic ပါ။ Social traffic က 35% လောက်ရှိပြီး organic traffic က 27% လောက်ရှိပါတယ်။ Social traffic တော်တော်များများဟာ Myanmar ကဖြစ်ပြီး organic traffic တွေကတော့ US ကများပါတယ်။ 3% ကတော့ Google Ads ကနေ ၀င်တာပါ။ ကျွန်တော် keywords testing လုပ်နေတဲ့ အတွက် google ads စမ်း run ထားတာဖြစ်ပါတယ်။\nနောက် Affilate တစ်ခုကတော့ business နဲ့တိုက်ရိုက်ချိတ်ဆက်ပြီး သူ့ ရဲ့ products/service ကို ကြော်ငြာပေးတာပါ။ ကြော်ငြာဆိုတဲ့အနေမှာ တိုက်ရိုက်ကြော်ငြာတာမျိုးမဟုတ်ပဲ review ရေးပေးတာပဲဖြစ်ဖြစ်၊ အသုံးပြုနည်းတွေပြပေးတာပဲ ဖြစ်ဖြစ် လုပ်တာမျိုးပါ။ ကျွန်တေ်ာ့ ဒီpage မှာ website service တွေ၊script တွေအတွက် review ရေးထားတာတွေရှိပါတယ်။ အဲ့ဒီအတွက် တိုက်ရုိုက် ၀န်ဆောင်ခရသလို ကျွန်တော့်ဆီကနေမှ သူတုို့ ဆီကိုရောက်သွားတဲ့ sale lead အတွက်လည်း ကော်မရှင်တွေရနေပါတယ်။\nနိဂုံးချုပ်ရရင်တော့ ကိုယ့်မှာ blog တစ်ခုရှိပြီး နိုင်ငံတကာက traffic လည်း ရှိတယ်ဆိုရင် Affiliated marketing က အဆင်ပြေပါလိမ့်မယ်။ ကိုယ့် website niche နဲ့ပက်သက်တဲ့ affiliated marketing ကိုသုံးဖို့ လိုပါတယ်။\nအားလုံးခြုံပြီးပြောရရင်တော့ affiliated marketing အတွက် အရေးအကြီးဆုံးအရာက SEO ပဲဖြစ်ပါတယ်။ SEO ကောင်းမှ ကိုယ့် website ကို လူတွေရောက်လာပါလိမ့်မယ်။ အပေါ်က agoda ထည့်ထားတဲ့ website ဟာ ၃ လ သက်တမ်းသာရှိပါသေးတယ်။ ဒါပေမယ့် SEO စနစ်တကျလုပ်ထားနိုင်တဲ့အတွက် traffic ရလာတာဖြစ်ပါတယ်။\nကျွန်တော် SEO အကြောင်းတွေ ရေးတာများတဲ့အတွက် SEO သင်တန်းမပေးဘူးလားလို့ မေးကြပါတယ်။ ကျွန်တော်မှာ ပေးဖို့ အချိန်မရှိလို့ပါ။ ဒါပေမယ့် ကျွန်တော်အားတဲ့အချိန်မှာ ဆက်သွယ်မေးမြန်းနုိုင်ပါတယ်။\nမကြာမှီကာလမှာတော့ ကျွန်တော်လုပ်နေတဲ့ digital marketing အလုပ်တွေကို ကူလုပ်ပေးနိုင်မယ့် Digital marketing ပညာသင်ချင်တဲ့ လူတစ်ယောက်ကို ၀န်ထမ်းအနေနဲ့ခေါ်ဖို့ ရှိပါတယ်။ လုပ်ရမှာတွေကတော့ ကျွန်တော့် client တွေရဲ့ social media page တွေရဲ့ social media marketing အပိုင်းနဲ့ကျွန်တော် ကလိနေတဲ့ SEO, SEM, blogging, affiliated marketing, AdSense အပိုင်းတွေကို ကူလုပ်ပေးရမှာဖြစ်ပါတယ်။\ni am your regular reader but now from this post i didn’t understand your language\nSorry bro. I use my local language for this post. It is about introducing affiliate marketing to my friends. Do you want to read this in English language.\nit would be better if can arrange zawgyi fonts and unicode. i cant read now.\nWill apply now. Bro.


၁၉၅၀ ခု ပတ်ဝန်းကျင်မတိုင်မီက လိုလိုလူမျိုးတို့ မိမိတို့ကိုယ်ကို သတ်မှတ်ခေါ်တွင်သော လူမျိုးစုအမည် လိုလို ကို တရုတ်ဘာသာဖြင့် နှိမ့်ချသည့်အနေဖြင့် ရေးသားခေါ်ဝေါ်သောအက္ခရာဖြင့် ရေးသားကြသည့်အတွက် ထိုအသုံးအနှုန်းကို တစ်ခါတစ်ရံရှောင်ရှားလေ့ရှိသည်။ ၁၉၆၆ မှ ၁၉၇၇ ခုနှစ်အတွင်းတွင် ရောဘတ်ရှာဖာ က လိုလို-ဗမာနွယ် ဘာသာစကားများကို "ဘားမစ်"ဟူသည့် အသုံးအနှုန်းဖြင့်ခေါ်ဝေါ်သုံးနှုန်းခဲ့သည်။ တရုတ်ဘာသာစကားဖြင့် "မြန်-ယီ" ဟူ၍ သုံးနှုန်းပြီး ဗမာဟုအဓိပ္ပါယ်ရသည့် "မြန်" နှင့် တိုင်မျိုးနွယ်စုတို့ကိုခေါဝေါ်သော အသုံးအနှုန်းများစွာရှိသည့်အနက်မှ "ယီ" ကိုယူ၍ ပေါင်းစပ်ခေါ်ဝေါ်ခြင်းဖြစ်သည်။ ၁၉၅၀ ခုနောက်ပိုင်းတွင် တရုတ်အစိုးရမှ လိုလို ဟူသည့်အက္ခရာကို အခြားအသံတူသော နှိမ့်ချခေါ်ဝေါ်မှုမပါဝင်သည့်အက္ခရာဖြင့် အစားထိုးပြောင်းလဲသတ်မှတ်ခဲ့ပြီးနောက် "ယီ" အစား "လိုလို" စကားလုံးဖြင့် ပြန်လည်တွဲစပ်ခေါ်ဝေါ်စေခဲ့သည်။\nBradley, David (2012). "The Characteristics of the Burmic Family of Tibeto-Burman". Language and Linguistics 13 (1): 171_192.\n"https://my.wikipedia.org/w/index.php?title=လိုလို-ဗမာနွယ်_ဘာသာစကားများ&oldid=539975" မှ ရယူရန်


Plasma Virus Cleaner (Socket Type) – UniqueHMS\nPlasma Virus Cleaner (Socket Type)\nSmall Size: 51 x 70 x 53 mm – Up to 100 m3 Space Cover.\nCompact Small size but Big performance.\nEasy to mount on wall outlets or multi-tap\nEasy to carry, good mobility and convenient use by adoptingaone -touch button switch.\nEquipped with an automatic control circuit for plasma ozone generation depending on the size of the living space.\nဤ ထုတ်ကုန် ပလာစမာ ဗိုင်းရပ်စ်သန့်စင်စက် (Wall Mounted) အမျိုးအစားသည် အိမ်အတွင်း၊ အိမ်အပြင်၊ ရုံးခန်း၊ ခန်းမ၊ ဟိုတယ်၊ အစည်းအဝေးခန်း၊ ဟောပြောပွဲခန်း၊ ဖျော်ဖြေရေးခန်းမ၊ ဆေးရုံ၊ ဆေးခန်း၊ ဘုရားကျောင်း၊ ဘာသာရေး အဆောက်အအုံ၊ မြေအောက်ရထား၊ ရထား၊ ဘတ်စ်ကား၊ ရေယာဉ်သင်္ဘော၊ ဓာတ်လှေကား၊ မီးဖိုချောင်၊ ရေချိုးခန်း၊ ဓာတ်ခွဲခန်းများ၊ စားသောက်ဆိုင်များ၊ ဥယျာဉ်ခြံဝင်းများ၊ ပြင်ပဟောပြောပွဲခန်း၊ မွေးမြူရေး၊ မွေးမြူရေးခြံများနှင့် လူနေထူထပ်သောဧရိယာများ စသည့်နေရာများတွင် တပ်ဆင်ပြီး အသုံးပြုနိုင်ရန် ရည်ရွယ်ပါသည်။\nPrevPreviousPlasma Virus Cleaner (USB Type)\nNextWhy we should choose the EASYFO Hotel Management System Software?Next


ကိုဗစ်ရှေ့တန်းမှာ နေ့မအား ညမနား တိုက်နေရတဲ့ ကျန်းမာရေးဝန်ထမ်းတွေကိုလည်း အားနာကြပါဦး - Zet Star\nကိုဗစ်ရှေ့တန်းမှာ နေ့မအား ညမနား တိုက်နေရတဲ့ ကျန်းမာရေးဝန်ထမ်းတွေကိုလည်း အားနာကြပါဦး\nဒီနေ့ ကျတော် မန္တလေးပြည်သူ့ ဆေးရုံကြီး ကနေ ကိစ္စ တစ်ခုပြီးလို့ ကုတင် ၃၀၀ ကိုအသွား လမ်းမှာ လန့်စရာကောင်းလောက်အောင် လူအုပ်ကြီး များ ဆိုင်ကယ် ၊ကား ၊သုံးဘီး အသီးသီး နဲ့ လမ်းမထက်မှာ လမ်းပိတ်လုမတက် လှည့်လည် သွားလာ နေကြတာကို တွေ့ လိုက်ရတော့ တော်တော်လေး စိတ်ညစ်သွားမိပါတယ်….\nလူတွေမှ တကယ့် အများကြီး ဖွင့်ထားတဲ့ သီချင်းသံနဲ့ အတူ ခုန်ပေါက်မြူးတူးနေကြတာ social distancing မပြောပါနဲ့ တချို့ တွေmask တောင် မတပ်ထားကြပါ…Stay home ကာလမှာ ဒီလိုတွေတောင် ဖြစ်နေကြပါပြီ\nတကယ်တော့ တစ်ချို့တစ်ချို့သော ကိစ္စများဟာ တကူးတက ပြောပြစရာ ကြေညာစရာကိုမလိုလောက်အောင်ကို သေချာနေပြီးသားပါ ကျတော်တို့တွေ အားလုံးရင်ထဲမှာ ဘယ်ပါတီကို မဲပေးမလဲ ဆိုတာ သိသာထင်ရှားနေပြီးသားပါ…. ထူးပြီး မေးစရာကို မလိုတာပါ…. တကယ်ရင်ထဲကကို ကျေကျေနပ်နပ်ကြီးနဲ့ ပေးကြမယ့် မဲထည့်ကြမယ့် ပါတီဟာ ဘယ်ပါတီလဲ ပြောစရာကို မလိုလောက်အောင် သေချာပြီးသားပါ….\nလာမယ့် မဲပေးရမယ့်ကာလမှာ အားလုံး ကျန်းမာစွာ ပျော်ရွှင်စွာနဲ့ မဲပေးနိုင်ရလေအောင် ခြိမ့်ခြိမ့်သဲအောင်ပွဲခံနိုင်အောင်လို့ အခု လိုအရေးကြီးတဲ့အချိန်မှာ ကျန်းမာရေးဝန်ကြီးဌာနက လမ်းညွှန်သတ်မှတ်ထားတဲ့အတိုင်း စည်းကမ်း လိုက်နာပြီး ပြုမူနေထိုင်ပေးကြဖို့ လိုပါတယ်\nအခုဆို ရင် ကျတော်တို့ COVID Hospital အဖြစ်ရပ်တည်နေရတဲ့ ကုတင် ၃၀၀ သင်ကြားရေးဆေးရုံမှာ ပိုးတွေ့ လူနာ ၂၀၀ နီးပါးရှိလာပါပြီ နေ့တိုငိး ဝင်လာမစဲ တသဲသဲပါ…. ဆေးရုံကဆင်းခွင့်ရတဲ့ လူနာ များ ကို ပါထည့်တွက်ရရင် လူနာပေါင်း ၄၀၀ နီးပါးရှိနေခဲ့ပါပြီ\nလူနာထဲမှာ အသက်အကြီးဆုံး ၈၆ နှစ််မှသည် လပိုင်းအရွယ်ကလေးငယ် အထိ ပါပါတယ် နေ့တိုင်း/ ညတိုင်း အသစ်အသစ် တိုးလာတဲ့ လူနာတွေ အတွက် အဆင်ပြေရလေအောင် နေရာထိုင်ခင်းအတွက် ဘယ်နေရာ ဘယ်အခန်း ထားကြမယ် ကအစ လူနာအတွက် အကောင်းဆုံး ကုသမှုပေးဖို့ အထိနေ့စဉ် နေ့တိုင်း ညစဉ်ညတိုင်း ကျတော်တို့ ဆရာကြီး ဆရာမကြီးများ မှာ ညည့်နက်သည်အထိ တိုင်ပင် ဆွေးနွေး ရင်း လမ်းညွှန်မှုတွေပေးနေကြရပါတယ်….\nပိုးတွေ့လူနာ တစ်ယောက်လေး မှသည် မထင်ထားလောက်အောင်ကို တစ်မိသားစုလုံး အပါအဝင် နီးစပ်သူရပ်ကွက် မှ သူများအထိ ၁၀/၂၀ ယောက်လောက်အထိပိုးပျံ့ နှံ့သွားပြီးကူးစက်ခံရတာတွေကို ပြောမယုံ တကယ်ကြုံမှသိခဲ့ရပါတယ် သနားစရာ အိမ်မှာနေရင်း နဲ့ပဲပိုးတွေ့သူနဲ့ ထိစပ်မိလို့ ကူးစက်ခံရသူ သက်ကြီးရွယ်အိုများ ကလေးသူငယ်များ ကို တွေ့မြင်နေရပါတယ်…..\nကန်တော်နဒီမှာလည်း နေ့စဉ် ထပ်တိုးလူနာတွေနဲ့ အပြည့်နီးပါးဖြစ်နေပါပြီ နေ့တိုင်း လည်း တရက်ထက် တရက် ခန့်မှန်းလို့မရလောက်အောင်ကို ပိုးတွေ့လူနာ များများလာပါတယ်….COVID ပိုးဟာ ကျတော်တို့ လို ဖွံ့ဖြိုးဆဲ နိုင်ငံ့မဆိုထားနှင့် အင်မတန် ကျန်းမာရေး ဝန်ဆောင်မှု ကောင်းပေ့ဆိုတဲ့ European countries တွေကိုပါ ပြိုလှဲလုနီးပါးဖြစ်သည်အထိ ဒုက္ခပေးနိုင်တာကို အးလုံးသိပြီးဖြစ်မှာပါ\nကိုယ်ချစ်ရတဲ့ မိသားစု ကိုပစ်ပြီး ကိုယ့်ကျန်းမာရေးထက် လူနာတွေ အတွက် နေ့ရောညပါ ဆေးရုံတွေမှာ နာရီ နဲ့မလပ် အချိန်ပြည့် မရှိရှိတဲ့ အင်အားနဲ့ အစွမ်းကုန် ကြိုးစားပေးနေကြတဲ့ စောင့်ရှောက်မှုပေးနေကြတဲ့ ဆရာဝန် ဆရာမ ကျန်းမာရေးဝန်ထမ်း တွေ ကို မသနားဘူးလားခင်ဗျာ\nအနယ်နယ် အရပ်ရပ်က ဆေးရုံတွေ မှာ တာဝန်ကိုယ်စီထမ်းနေကြတဲ့ ကျတော်တို့ ကျန်းမာရေး ဝန်ထမ်းတွေ စိတ်ရော လူပါ အရမ်း ပင်ပန်းနေကြပါပြီ…. ဘယ်တော့ပြီးမယ်မှန်း ဘာဆက်ဖြစ်မယ်မှန်း မသိတဲ့ စစ်ပွဲ တစ်ခု အတွက် အားတင်းရင်း ဆက်လက်လုပ်ကိုင်နေကြတာပါ..\nRisk ရှိမှန်း ကို သိသိကြီး နဲ့ first wave ကတည်းကနေ ယခုအထိ မနားတမ်း တောင့်ခံ ထားကြတဲ့ ကျန်းမာရေးဝန်ထမ်းတွေ ကို အားနာသောအားဖြင့် စာနာသောအားဖြင့် စည်းကမ်း လိုက်နာပေးကြပါခင်ဗျာ… ကျတော်တို့ ကျန်းမာရေး ဝန်ထမ်း များ ကလည်း ရှိတဲ့ အင်အားနဲ့ မရရအောင် ကြိုးစားတိုက်ပွဲဝင်ပေးနေဦး မှာဖြစ်သလို ပြည်သူလူထုကလည်း ကိုယ်စီကိုယ်စီ စည်းကမ်းလိုက်နာပြီး နေပေးကြပါလို့ မေတ္တာရပ်ခံပါရစေ…..\nနေ့စဉ် ညတိုင်း ပိုးတွေ့လူနာ အဖြေ ကို ရင်တထိပ်ထိပ်နဲ့ စောင့်မျှော်ရသော stressful COVID နေ့ရက်များ မြန်မြန်ကုန်ချင်လှ ပါပြီဗျာ…. အားလုံး ကိုယ်စီ စည်းကမ်းလိုက်နာပြီး ပူးပေါင်းပေးကြပါက မဝေးတော့တဲ့ ကာလတစ်ခုမှာ ကျတော်တို့တွေ အတူတူ တပျော်တပါးကြီး အောင်ပွဲခံနိုင်မယ်လို့ ယုံကြည်မိပါတယ်…\n← ဂျာမနီမှာနေရင်း ရေမြေ့ရှင်မင်း လုပ်နေတဲ့ ထိုင်းဘုရင်ကြီးကို မျက်စိစပါးမွှေးစူးနေတဲ့ ဂျာမန်အစိုးရ\nကျွန်တော် ကိုယ်တိုင် တည်ဆောက်မယ့် ရေငုပ်သင်္ဘော (ရုရှားနဲ့ အိန္ဒိယတို့ လက်ဖျားခါသွား စေရမယ်) →\nတောင်ကိုရီးယား တုပ်ကွေးကာကွယ်ဆေးကြောင့် သေဆုံးသူ ၄၈ ဦး ရှိသွားပြီ\nလိုက်ဖ်လွှင့် စျေးရောင်းနေရင်း ပရိတ်သတ်ကို ငိုပြီး တောင်းပန်ခဲ့တဲ့ ထက်ထက်မိုးဦး\nထိုင်းဘုရင်ကြီး ပွေရှုပ်ခဲ့သမျှ အဖြစ်အပျက်တွေနဲ့ ထိုင်းပြည်သူတွေက နန်းချချင်ရတဲ့ အကြောင်းရင်း


Hanks Reeling စက်ရန်အမြင့် Stretch ပိုး Cone - တရုတ်အမြင့် Stretch ပိုး Cone Hanks Reeling စက်ပေးသွင်းရန်,စက်ရုံ -FEIHU\nသင်ဒီမှာပါ : နေအိမ် >ကုန်ပစ္စည်း >တည်ငြိမ်မှုခံစားနေရသောလူစုများကြား machine\nHanks Reeling စက်ရန်အမြင့် Stretch ပိုး Cone\nဒဏ်ငွေသိုးမွှေးသို့မဟုတ်ကြမ်းသိုးမွှေးသို့မဟုတ် midfibre ထည်ပြီးသက်ဆိုင်, တည်ငြိမ်သောအရွယ်အစားနှင့်အတူထည်ပြီးစေခြင်းနှင့်ချောမွေ့နှင့်ပျော့ပျောင်းခံစားရ, နူးညံ့သိမ်မွေ့တောက်ပြောင်ဝိသေသလက္ခဏာများ. စက်ကြီးမားစွမ်းရည်၏ဝိသေသလက္ခဏာများရှိပြီး, မြင့်မားတဲ့စွမ်းဆောင်ရည်, လျှပ်စစ်မီးချွေတာရေး, ရေနွေးငွေ့နှင့်စွမ်းအင်ချွေတာရေးချွေတာ. ကွန်ပျူတာအားဖြင့်တင်းမာမှုနှင့်ဖြစ်စဉ်ကိုစီးဆင်းမှု၏အလိုအလျောက်ထိန်းချုပ်မှု.\nချည်ခင် Hanks တည်ငြိမ်မှုခံစားနေရသောလူစုများကြားစက်\nစက်တည်ငြိမ်မှုခံစားနေရသောလူစုများကြား Hanks FH24K, ဒါဟာရိုးရှင်းတဲ့ဖွဲ့စည်းတည်ဆောက်ပုံနှင့်အတူရှိ, သငျသညျလုပ်ကိုင်ရန်မလွယ်ကူ, သင်အလွယ်တကူစွန်းပြီးနောက်ကြိုးချွတ်စေနိုင်သည်. ဒီအစက်လွယ်ကူသောနိုင်လွန် Hanks တည်ငြိမ်မှုခံစားနေရသောလူစုများကြားနိုင်ပါတယ်.\nသိုးမွှေးချည်ငင်, ဇာထိုး, ပိုး, နိုင်လွန်ကြိုး, မြင့်သော\nလမ်းပိုင်းပိုးစက်မှုလုပ်ငန်း, တစ်လိမ် processinto သို့သတ်မှတ်ထားတဲ့ကိုယ်အလေးချိန်ကိုလှိမ့်ခြင်းဖြင့်, လာမယ့်လုပ်ထုံးလုပ်နည်းထွက်ဆေးဆိုးဖို့ကြိုး၏ပုံသေအရှည်, အခွအေနေသယ်ယူပို့ဆောင်ရေးနဲ့ ZeLun တစ်ဦး Pre-ဆေးလိပ်သောက် High-elastic ကြိုး shrinkagerole play.\nHanks 24 20\nရှုးအကွာအဝေး 100-140မီလီမီတာ 100-140မီလီမီတာ\nအဘယ်အရာကိုများအတွက်အဓိက ကွမ်းသီး / ချည် ကွမ်းသီး / ချည်\nTransformer တန်ပြန် ပြောင်းလဲမှုကိုဂီယာအားဖြင့် ပြောင်းလဲမှုကိုဂီယာအားဖြင့်\nချည်ခင်ကြိုတင်သတ်မှတ်ထားသောတန်ပြန် ဒစ်ဂျစ်တယ်ကြိုတင်တန်ပြန် ဒစ်ဂျစ်တယ်ကြိုတင်တန်ပြန်\nမြန်နှုန်းကိုထိန်းချုပ် 300-350အင်ဗာတာအားဖြင့် rpm ပါ 300-350အင်ဗာတာအားဖြင့် rpm ပါ\nပုံဖော် Hanks : D အမျိုးအစားစည်ဖုန်းခေါ်ဆိုမှု shaping : D အမျိုးအစားစည်ဖုန်းခေါ်ဆိုမှု shaping\nဘရိတ်စနစ်က magetic ဘရိတ်အားဖြင့် magetic ဘရိတ်အားဖြင့်\nရှုထောင့် L3750 * W680 * H1060 L3750 * W680 * H1060\nလွန်ခဲ့သော : Hanks Reeling စက်စေရန်ပိုးနိုင်လွန် Cone Spinning Polester သိုးမွှေး\nနောက်တစ်ခု : Hanks Reeling စက်စေရန်ပိုးနိုင်လွန် Cone Spinning Polester သိုးမွှေး


NCA-S EAO | Peace Process Steering Team (PPST) Meeting (19/2021) to be held from7to 8 September\nPeace Process Steering Team (PPST) Meeting (19/2021) to be held from7to 8 September\nSeptember 7, 2021 09:00 AM\nPeace Process Steering Team (PPST) meeting (19/ 2021) was started via video conference this morning. The meeting is to be held until tomorrow.\nငြိမ်းချမ်းရေးလုပ်ငန်းစဉ်ဦးဆောင်အဖွဲ့ (PPST) အစည်းအဝေး(၁၉/၂၀၂၁)တွင် ပြောကြားသည့်\n၂၀၂၁ခုနှစ်၊ စက်တင်ဘာလ (၇)ရက်\nဒီနေ့ကျင်းပတဲ့ ငြိမ်းချမ်းရေးလုပ်ငန်းစဉ် ဦးဆောင်အဖွဲ့(PPST) အစည်းအဝေး(၁၉/၂၀၂၁)သို့ တက်ရောက်လာကြတဲ့ ခေါင်းဆောင်များအားလုံး မင်္ဂ လာအပေါင်းနဲ့ ပြည့်စုံကြပါစေလို့ နှုတ်ခွန်းဆက်သပါတယ်။\nမိမိတို့တိုင်းပြည်ဟာ နိုင်ငံရေးအကျပ်အတည်းနဲ့ ရင်ဆိုင်ကြုံတွေ့လာရတာ အခုဆိုရင် (၇)လ ကျော်လာပြီ ဖြစ်ပါတယ်။ ဒီနိုင်ငံရေးအထွေထွေ အကျပ်အတည်းကို ဖြေရှင်းနိုင်ဖို့ ပြည်တွင်းပြည်ပ သက်ဆိုင်တဲ့ အဖွဲ့အစည်းများအားလုံးက နည်းလမ်းပေါင်းစုံနဲ့ ကြိုးပမ်းခဲ့ပေမယ့် ခုထက်ထိ ဖြေ ရှင်းနိုင်ခြင်းမရှိခဲ့တာကို အားလုံး သိပြီး ဖြစ်ပါတယ်။ တစ်ဖက်က နိုင်ငံရေးအကျပ်အတည်းကို ရင်ဆိုင်ရသလို တစ်ဖက်မှာလည်း ကမ္ဘာလုံးဆိုင်ရာ ကိုဗစ် ၁၉ ကပ်ရောဂါဆိုးကြီးကိုလည်း ခုခံ ကာကွယ်နေရပါတယ်။ ဒီနိုင်ငံရေးအကျပ်အတည်းနဲ့ ကပ်ရောဂါဆိုးကြီးကို ရင်ဆိုင်ကျော်ဖြတ်နိုင်ဖို့ မိမိ တို့ PPST အနေ နဲ့ နည်းလမ်းရှာ ကြိုးပမ်းနေပါတယ်။\nPPSTအနေနဲ့ လက်ရှိနိုင်ငံရေးအကျပ်အတည်းကို ဖြေရှင်းရာမှာ NCA စာချုပ်ရဲ့ အနှစ်သာရကို အခြေခံပြီး သက်ဆိုင်ရာ အဖွဲ့အစည်း များအားလုံးပါ ဝင်တဲ့ တွေ့ဆုံဆွေးနွေးပွဲများ ကျင်းပခြင်းဖြင့် ဖြေရှင်းဖို့ ကြိုးပမ်းဆောင်ရွက်သွားမယ်ဆိုတာ အတိအလင်း ထုတ်ပြန်ကြေညာထားပြီး ဖြစ်ပါတယ်။\nတွေ့ဆုံဆွေးနွေးပွဲများကျင်းပနိုင်အောင် NCA စာချုပ် အသိသက်သေနိုင်ငံများနဲ့ အဖွဲ့အစည်းများကို ကြားဝင်စေ့စပ် ဆောင်ရွက်ပေးဖို့ မေတ္တာရပ်ခံခဲ့ ပြီး ဤတွေ့ဆုံဆွေးနွေးရေးလုပ်ငန်းစဉ် အကောင်အထည်ဖော် ဆောင်ရွက်နိုင်ရေး ဆက် လက်ကြိုးပမ်းလုပ်ဆောင်လျက်ရှိနေပါတယ်။\nတစ်ဖက်တွင်လည်း အာဆီယံသဘောတူညီချက် (၅)ရပ်ကို အကောင်အထည်ဖော်ဆောင်ရွက်ရေးအတွက် မကြာမီ ပြည်တွင်းကို လာရောက်မယ့် အာဆီယံ အထူးကိုယ်စားလှယ် မစ္စတာ အာရီဝမ် ယူဆွတ်- Mr. Erywan Yusof နဲ့ တွေ့ဆုံဆွေးနွေးနိုင်ဖို့ ကြိုးပမ်းဆက်သွယ် ဆောင်ရွက်နေပါ တယ်။\nထို့အပြင် မိမိတို့လက်ရှိတိုင်းပြည် နိုင်ငံရေးအကျပ်အတည်းကြောင့် အတိဒုက္ခရောက်နေကြသော ပြည်သူလူထုများအ တွက် လူသားချင်းစာနာမှု ဆိုင်ရာ အထောက်အပံ့များပေးနိုင်ဖို့ လေးလတာ အပစ်ရပ်ပေးရေး အာဆီယံ အထူးကိုယ်စား လှယ်ရဲ့ တောင်းဆိုချက်ကို ကြိုဆိုပါတယ်။ ဤလူသား ချင်းစာနာမှုဆိုင်ရာ အထောက်အပံ့ပေးရေး လုပ်ငန်းကို တတ်နိုင်သမျှ လက်တွဲ ကူညီဆောင်ရွက်ဖို့ အသင့်ရှိတယ်ဆိုတာကို ပြောကြားလိုပါတယ်။\nကိုဗစ် ၁၉ ကာကွယ်၊ ထိန်းချုပ်၊ ကုသရေးဆိုင်ရာ လုပ်ငန်းများအတွက် ကိုဗစ်ထိန်းချုပ်ရေးကော်မတီ (CSMC) ကို ဖွဲ့ စည်းပေးခဲ့ပြီး သက်ဆိုင်ရာ အဖွဲ့အစည်းအားလုံးနဲ့ သင့်တော်သလို တွေ့ဆုံခဲ့ပါတယ်။ ပြည်သူလူထုများအားလုံးကို ကာကွယ်ဆေး အမြန်ဆုံး ထိုးနှံပေးနိုင်ရေးနှင့် EAO နယ်မြေ အတွင်း ရှိတဲ့ ဆေးရုံ၊ ဆေးပေးခန်း၊ ကျန်းမာရေးဝန်ထမ်း များ အရည်အသွေးမြှင့်တင်နိုင်ရေးကို ပြည်တွင်းပြည်ပ အဖွဲ့အစည်းများနဲ့ ညှိနှိုင်းပြီး ကြိုးပမ်းဆောင်ရွက်နေပါတယ်။\nဒီအစည်းအဝေးမှာ အစည်းအဝေးအစီအစဉ်အတိုင်း ဆွေးနွေးကြပြီး ကောင်းမွန်တဲ့ရလဒ်ရရှိအောင် ဆွေးနွေးညှိနှိုင်းပေး ကြဖို့ တိုက်တွန်းပါတယ်။\nCOVID- 19 ကပ်ရောဂါ ကူးစက်နေတဲ့ကာလမှာ ပြည်သူလူထုများနဲ့ ခေါင်းဆောင်များအနေနဲ့ မိမိတို့ကျန်းမာရေးကို အထူးဂရုစိုက်ကြပါလို့ နှိုး ဆော်ရင်း နိဂုံးချုပ်ပါတယ်။ အားလုံးကို ကျေးဇူးတင်ရှိပါတယ်။


Customer Service Officer (6Males )\nမြန်မာနိုင်ငံရဲ့ ပထဆုံး လူသန်းချီဆော့နေသာ Multiplayer Online Game နဲ့ Innovative Company ဖြစ်တဲ့ Shan Koe Mee Game၊ မဟာဂိမ်း နဲ့အခြားဂိမ်းများ၊ Ecommerce များ၊ နာမည်ကြီး ကုမ္ပဏီများအတွက် Customized Software များရေးဆွဲပေးနေသော StudioAMK Co, Ltd. မြန်မာပြည် ရုံးခွဲမှ အောက်ပါရာထူးအတွက် ဝန်ထမ်းများ အလုပ်ခေါ်ယူနေပါတယ်။\nCustomer Service Officer (8 posts -4Males &4Females)-----------\nဆက်ဆံရေး ပြေပြစ်ပြီး Customer များကို အထူးပြေပြစ်ကောင်းမွန်တဲ့ ဆက်ဆံရေးနဲ့ ဆက်ဆံနိုင်ရပါမည်။\nမှတ်ချက် - စင်ကာပူကုမ္ပဏီ၏အခွဲ ဖြစ်သော ရန်ကုန်တွင်လာရောက်လုပ်ကိုင်ရမည်ဖြစ်သည်။\n- ကုမ္ပဏီမှ ထုတ်လုပ်ထားသော Product များအတွက်လိုအပ်သည်များကို ဆောင်ရွက်ပေးရမည်။\n- အတွေ့အကြုံ ရှိရန်မလို၊ အလုပ်ကြိုးစားချင်စိတ်ရှိသူ၊အသေးစိတ်လုပ်ကိုင်တတ်သူ၊လေ့လာသင်ယူလိုစိတ်ရှိသူဖြစ်ရမည်။\n- စင်ကာပူ၏နည်းစနစ်အတိုင်း လုပ်ကိုင်နေသောကြောင့် အလုပ်အတွေ့အကြုံများစွာရရှိမည်။\n- မိမိတော်လျင်တော်သလို၊ ကြိုးစားလျင်ကြိုးစားသလို လစာများကိုတိုးမြှင့်ပေးပြီး ရာထူးလည်းတိုးပေးမည်ဖြစ်သည်။\n- တစ်နှစ်လျှင်နှစ်ခါ ကုမ္ပဏီမှပေးသော bonus များရရှိမည်ဖြစ်သည်။\n- ကုမ္ပဏီမှစီစဉ်ပြီး မိမိအတွက် လိုအပ်သော သင်တန်းများသို့ တက်ရောက်ခွင့်ရှိမည်။\n- နှစ်စဉ် ကုမ္ပဏီမှစေလွှတ်သော ခရီးများကိုလည်းသွားရောက်လည်ပတ်ခွင့်ရှိမည်။\n- လိုအပ်ပါက ကုမ္ပဏီမှ စေလွှတ်သော နိုင်ငံခြား ခရီးသွားနိုင်ရပါမည်။\n- စိတ်ဝင်စားသူများ job@studioamk.com သို့ CV များကို 25 Oct 2017 နောက်ဆုံးထားပြီးလျောက်ထားနိုင်ပါသည်။\n- ၀၉၇၉၉၆၅၆၅၂၂ ၊ ၀၉ ၂၅၄၈၈၀၆၁၂ သို့ဖုန်းခေါ်ဆိုပြီးဖြစ်စေ စုံစမ်းနိုင်သည်။\nအတွေ့အကြု ရှိရန်မလို၊ အလုပ်လုပ်ချင်စိတ်နှင့် ကြိုးစားချင်စိတ်ရှိရန်သာလိုအပ်ပါသည်။\nCustomer များနဲ့ဆက်ဆံသည့်အခါ သည်းခံနိုင်စွမ်းရှိရမည်။\nStress ဒဏ်ခံနိင်ရပါမည်။ စကားပြော ပြေပြေပြစ်ပြစ် ကောင်းမွန်စွာ ပြောဆိုတတ်ရပါမည်။\nမြန်မာ၊ အင်္ဂလိပ် ကျွမ်းကျင်စွာ ရိုက်တတ်ရပါမည်။\nMicrosoft Office ကောင်းမွန်စွာ သုံးတတ်ရမည်။\nတပတ်လျှင် ၆ ရက် အလုပ်ဆင်းနိုင်ရမည်။\nအသက် (၂၅) နှစ်အောက် ဖြစ်ရပါမည်။\nကြိုးစားလျှင် ကြိုးစားသလို Bonus များရှိသည်။\nStudio AMK was founded in 2012 in Singapore and since then, it specializes in customized solutions development. Within the first year of its operations, Studio AMK has carvedaniche for itself and have successfully deliveredadozen of projects. To tag into booming economy of Myanmar, we have expanded to Myanmar in 2013.\nWe offer software solutions and consultancy services that help our clients to improve their business operations and management. Now, Studio AMK is serving enterprise, ngo and government clients from Singapore, China, New Zealand, Japan and Myanmar.\nWe are also operatingaleading gaming platform, MyanmarGame which has more than 7.5 millions users in Myanmar. In, Oct 2014, we have introduced the First Myanmar Game payment service called gCoin.


သင်္ဘောသီး | MyFood Myanmar\nအီတလီလူမျိုး ပင်လယ်ခရီးသွား ကိုလန်ဘတ် (Christopher Columbus) က နတ်ဖန်တဲ့ အသီးလို့ ချီးမွမ်း ခေါ်ဝေါ်ခဲ့ဘူးပါတယ် ။ အရသာ ရှိလွန်းလို့ ခေါ်ခဲ့တာဖြစ်ပါလိမ့်မယ် ။ အဟာရ တန်ဖိုး ကိုတော့ သိခဲ့မယ် မထင်ပါဘူး ။ သင်္ဘောသီးဟာ ဗီတာမင် စီ အလွန်ကြွယ်ဝပြီး ၊ ကျန်းမာရေး အကျိုးကျေးဇူးတွေ အများ ကြီး ပေးပါတယ် ။\n1. ကိုလက်စထရောကို ကျစေပါတယ် ( Lowers cholesterol )\nဖိုင်ဘာ ၊ ဗီတာမင် စီ ၊ အင်တီအောက်ဆီဒင့်တွေ က ကိုလက်စထရောတွေ စုပုံမလာအောင် ကာကွယ်ခြင်းဖြင့် နှလုံးရောဂါ ၊ သွေးတိုးရောဂါ ကို ကာကွယ်\nဖိုင်ဘာကြွယ်ဝပြီး ကယ်လိုရီ အလွန်နည်းပါတယ် ။ ဗိုက်ပြည့်စေပါတယ် ။ အူလှုပ်ရှားမှု ကောင်းစေပါတယ် ။ ၀ိတ်ချရာမှာ စားရမယ့် အသီးဖြစ်ပါတယ် ။\nသင်္ဘောသီးတလုံးမှာ တနေ့ တာ လိုအပ်တဲ့ ဗီတာမင် စီ ပမာဏ ထက် ၂၀၀ % ပိုပါဝင်နေတာကြောင့် ၊ ကိုယ်ခံအားစံနစ် ကို အားကောင်းစေပြီး ရောဂါ ကူးစက်\nခြင်းကို ကာကွယ်ပေးပါတယ် ။\nအလွန်ချိုသော်လည်း သကြားဓါတ် နည်းပါးပါတယ် ။ ဆီချိုမဖြစ်စေဘဲ အချိုစားချင်သူများ ၊ သင်္ဘောသီးကို အားပြု စားသုံးနိုင်ပါတယ် ။\nဗီတာမင် အေ လည်း ကြွယ်ဝစွာ ပါဝင်ပါတယ် ။ အမြင်အာရုံ ချို့ယွင်းမှုကို ကောင်းစွာ ကာကွယ်ပေးပါတယ် ။\nဗီတာမင် စီ ရဲ့ ကျေးဇူးကြောင့် အရိုးအဆစ်များ ရောင်ရမ်းခြင်းကို ကာကွယ်ပေးပါတယ် ။ ဗီတာမင် စီ စားသုံးမှု နည်းပါးသူတွေမှာ အဆစ်ရောင်ရောဂါ ( Rheumatic Diseases ) ၃ဆ ပိုဖြစ်တယ်လို့တွေ့ ရှိထားပါတယ် ။\nသင်္ဘောသီးမှာ အစာချေအင်ဇိုင်း ပက်ပိန်း ( papain )ပါဝင်ပါတယ် ။ သင်္ဘောသီး နေ့ စဉ်ပုံမှန် စားသုံးပါက အဆီအအိမ့် များ အလွန်အကျွံ စားမိလျှင်ပင် မစာမကြေ ဖြစ်ခြင်းကို ကာကွယ်ပေးနိုင်ပါတယ် ။\n8. ဓမ္မတာလာစဉ် နာကျင်ခြင်းကို သက်သာစေပါတယ် (Helps ease menstrual pain)\nပက်ပိန်းအင်ဇိုင်းဓါတ်က ဓမ္မတာနာကျင်ခြင်းကို လျော့ပါးစေသဖြင့် ဓမ္မတာချိန် နာကျင်ကိုက်ခဲတတ်သူ အမျိုးသမီးများ သင်္ဘာသီးကို မှန်မှန်စားသုံးသင့်ပါတယ် ။\nဗီတာမင် စီ ၊ အီး ၊ ဘီတာကာရိုတင်း အင်တီအောက်ဆီဒင့် တွေ ကြွယ်ဝတာကြောင့် အိုမင်းရင့်ရော်ခြင်းကို ကာကွယ်ပေးပါတယ် ။\nသင်္ဘောသီး နေ့ စဉ်စားသုံးသူဟာ ရှိရင်စွဲအသက်ထက် ၅နှစ်မက ပိုနုပျိုေ နနိုင်ပါတယ် ။\nအင်တီအောက်ဆီဒင့် ( antioxidants ) ၊ ဖိုင်တိုနူးထြီရင့် ( phytonutrients ) ၊ ဖလေဗင်နွိုက် ( flavonoids ) ဓါတ်များ ကြွယ်ဝစွာပါဝင်တဲ့အတွက် ဆဲလ်များ ဓါတ်တိုး ပျက်စီးခြင်းကို ကာကွယ်ပေးသဖြင့် အူမကြီးကင်ဆာ ၊ ဆီးကြိတ်ကင်ဆာ များကို ကာကွယ်ပေးပါတယ် ။\nတနေ့ လုံး ပင်ပမ်းစွာ အလုပ်လုပ်ခဲ့ပြီး ညနေခါ သင်္ဘောသီး တပုဂံလောက် စားလိုက်ရလျှင် နွမ်းနယ်မှုများ ပျောက်ကွယ်သွားစေပါတယ် ။ ဗီတာမင် စီ ကြွယ်ဝမှုကြောင့် ဖိစီးမှုများ လျော့ပါးစေကြောင်း အလာဘားမား တက္ကသိုလ် လေ့လာမှုတခုက ဖေါ်ထုတ်ခဲ့ပါတယ် ။\nသင်္ဘောသီးမှည့်ရော သင်္ဘောသီးစိမ်းရော အဟာရ တန်ဘိုး အတူတူဖြစ်ပါတယ် ။ အစိမ်းမှာ ပိုတက်ဆီယမ် ၊ ပက်ပိန်းအင်ဇိုင်း နဲ့ အစေး ပို ပါဝင်ပါတယ် ။\nအစေးက ဓါတ်မတည့်မှု ဖြစ်တတ်ပါတယ် ။ သင်္ဘောသီးမှည့် ပုံမှန်စားရင် အကျိုးရှိနိုင်သလို ၊ ယိုးဒယားသင်္ဘောသီးထောင်း စားရင်လည်း အကျိုးရှိကြောင်း ပါ ။\nပိန္နဲသီး၏ ကျန်းမာရေး အကျိုးကျေးဇူးများ\nအုန်းထမင်း နှင့် ကျန်းမာရေး


ယောင်ဝါးပြီး သူများကို ဒုက္ခပေးကာ စီးပွားမရှာချင်ကြပါနှင့် | Myanmar Gazette News Media Forum Network\nHome » My Dear Diary » ယောင်ဝါးပြီး သူများကို ဒုက္ခပေးကာ စီးပွားမရှာချင်ကြပါနှင့်\nယောင်ဝါးပြီး သူများကို ဒုက္ခပေးကာ စီးပွားမရှာချင်ကြပါနှင့်\nPosted by etone on May 7, 2011 in My Dear Diary, Short Story | 23 comments\nMG ရဲ့ HIV/AIDS ကုပေးသော ဆရာတော်နှင့် တွေ့ဆုံခြင်း ပို့စ်ကို ဖတ်လိုက်ရပါတယ်… ။ကော့မန့်ရေးစဉ်ကတည်းက မဖြစ်နိုင်ဘူးလို့ ယူဆခဲ့တာမို့ အနည်းငယ်မျှ ဆွေးနွေးလိုပါတယ်…။ အမှန်တိုင်းပြောရလျှင် HIV/ AIDS ပျောက်အောင် ကုနိုင်တယ်ဆိုတာ လုံးဝမယုံပါဘူး ။ ကျော်အောင် ညာတာပဲဖြစ်ပါလိမ့်မယ် … အနောက်တိုင်းဆေးတွေမှာတောင် လုံလောက်အောင် ဈေးကွက်ထဲ ချမပြနိုင်သေးဘူး ။ ကျမတွေ့ဖူးပါတယ်… လို့ရေးခဲ့ဖူးပါတယ်…။ …\nကြုံခဲ့ဖူးပါတယ် ညနေခင်းတစ်ခုမှာပေါ့ …… ကျမတို့ ဆေးခန်းကို သားအမိနှစ်ယောက် ထိုးဆေးပုလင်းဗူးလေးကိုင်ပြီး ရောက်လာတယ်… တောင်ကြည့် မြောက်ကြည့်နဲ့ … ပထမဆုံး စကားပြောတဲ့စကားက ဆေးထိုးပေးလားတဲ့… ။ ဆေးခန်းလာပြီး ဆေးထိုးပေးလားမေးတော့ ကျမက ဆေးခန်းက ဆေးကု၊ ဆေးမထိုးလို့ အလှပြဖို့ ဖွင့်ထားတာလားလို့ … ဘုတောပြီး ပြန်ပြောမိပါသေးတယ်… နောက်မှ အဲ့ဒီသားမိနှစ်ယောက်က ကြောက်ကြောက်လန့်လန့်နဲ့ ဆေးပုလင်း အဆီလေးကို ထုတ်ပြပြီး ဒါထိုးပေးပါတဲ့ … ကျမဒေါသတွေ အထွတ်ထိပ်ရောက်သွားတယ်… ဆေးခန်းမှာ အပြင်ဆေးယူလာပြီး စမ်းသပ်စစ်ဆေးမှူမပြုခင်ပဲ .. ဒါထိုးပေးပါပြောတာ … ကိုယ့်ဆေးခန်းပေါ် စော်ကားလွန်းရာ ကျနေပြီဆိုပြီး ရန်တွေ့မိတာပေါ့… ။ဒါမျိုး ပေးပြီး ထိုးလို့ရတဲ့ ဆေးခန်းသွားရှာလိုက် ဒီမှာတော့ ဘာမှန်းမသိတဲ့ ဆေးမထိုးပေးဘူး ။nurse တို့ အပ်ပုန်းတို့က ဖွင့်တဲ့ ဆေးခန်းဆိုလျှင် ပိုက်ဆံလိုချင်လို့ ထိုးပေးလိမ့်မယ် …ဒီမှာက ဆမရပြီးသား လက်ရှိတာဝန်ထမ်းဆောင်နေတဲ့ ဆရာဝန်ဆေးကုတဲ့ ဆေးခန်းဆိုပြီး တောင်စဉ်ရေမရ ကရားက ရေလွှတ်သလို ရန်တွေ့မိပါရော… ။ ကျမတို့နားမှာ အပ်ပုန်းတွေ အများကြီး ရှိပါတယ်… အပ်ပုန်းဆိုတာက … ဆရာဝန်မဟုတ်ပဲ သူနာပြုအကူ၊ အရပ်ဆေးမှူး ၊ ဆေးရုံမှာ ဆေးရောင်းတဲ့လူတွေကို ဆိုလိုတာပါ … အမြင်နဲ့ အပ်ကိုင်တက်ပြီး ဘယ်နေရာကို ထိုးရမလဲ စမ်းတ၀ါးဝါးဖြစ်နေသူတွေပါ… ဈေးကို ရလျှင် ရသလို အမြတ်ထုတ်ပြီး အကုသိုလ်လုပ်ငန်းဖြစ်တဲ့ ကိုယ်ဝန်ပျက်ချခြင်းလုပ်ငန်းမျိုးကို လက်မရွံ့ပဲ လုပ်ကိုင်နေသူတွေပေါ့ … ။ သူတို့ကလည်း ဒေါက်တာ ဘယ်သူဆိုပြီး ဆေးခန်းဖွင့်ထားကြပါတယ်…ဆမတော့ မရှိပေမဲ့ အသိပညာ ဗဟုသုတ ချို့တဲ့တဲ့ လူတွေကို ဂွင်ရိုက်ပြီး ညာစားတာပါ .. ။ ကျမတို့ ဆေးခန်း ဖွင့်ရာနေရာကတော့ အခြေခံလူတန်းစား၊ လက်လုပ် လက်စားတွေ အများစုနေတဲ့ နေရာတစ်ခုမှာပါ … ရည်ရွယ်တာကတော့ အဲ့ဒီနားမှာ ဖွင့်တဲ့ ဆေးခန်း အများစုက တရားဝင် ဆေးကုသခွင့် မရပဲ မျက်စိအမြင်၊ ဆေးဝါး ကျွမ်းကျင်မှူ သင်တန်း ၊ သူနာပြုအကူ သင်တန်းတွေတက်ပြီး ဆေးခန်းဖွင့်ထားတာမို့ မကြာခဏဆိုသလို ကုသမှုမှာ ပြသနာရှိပါတယ်… အနာနဲ့ ဆေး တလွဲဖြစ်ခဲ့တာလည်း များပါတယ်… အခြေခံလူတန်းစားတွေမို့ ကုသမှု မှားယွင်းခဲ့တောင် complain တတ်ရကောင်းမှန်းမသိကြတာမို့ တကယ့်ကို ရင်နာစရာကောင်းလှပါတယ်… ။ဒီလို အခြေနေတွေ ကြားမြင်နေရတဲ့ အတွက် တော်တော်လေး ချောင် ကျတဲ့ အခြေခံလူတန်းစားနေတဲ့ ဆင်းရဲသားရပ်ကွက်မှာ သက်သာဆုံး နှုန်းနဲ့ ဆေးခန်းဖွင့်ဖို့ ရွေးချယ်မိတာပါပဲ … ။ ဈေးနှုန်းကိုလည်း ဆေးဖိုးသာသာလောက်ပဲ ယူထားတာပါ … ။သူက ဆေးရုံကြီးအပြင် … အ ချိန်ပိုင်း အလုပ် အဖြစ် ၊စက်ရုံတစ်ခုမှာ part time MO အဖြစ်နဲ့ တပတ်ကို နှစ်ရက် ၊ တစ်ရက်ကို နှစ်နာရီ … စုစုပေါင်း တပတ်လျှင် လေးနာရီမျှသာ အခြေခံလူတန်းစား ၊ အလုပ်သမားတွေကို ဆေးကုသခွင့်ရတာပါ … ။ ရတဲ့ အချိန်လေး ခဏမှာပဲ နားနဲ့ မဆံ့တဲ့ ပြသနာပေါင်း သောင်းခြောက်ထားကြားရတော့ … ဇစ်မြစ်ကို စုံစမ်းပြန်တော့ … အချိန်ပိုင်း တပတ်နှစ်ရက်လာရတဲ့ ဆရာဝန်ကို နေမကောင်းတဲ့ လူနာတွေ စောင့်ရင်း … တချို့လည်း မစောင့်နိုင်လို့ အခပေးပြီး အပြင်ဆေးခန်းဆိုတာတွေမှာ ကုသမှ ခံယူကြတယ်… ပြသနာက အဲ့ဒီမှာ စတာပါ …. ဘာရောဂါဖြစ်လို့ ဘယ်ဆေးပေးလိုက်တာ ဘယ်လိုဖြစ်သွားတယ်ဆိုတာမျိုး သူတို့ ပြန်ပြောကြတော့ …စိတ်မကေင်းဖြစ်မိပါတယ်… ။ သို့သော်လည်း …စက်ရုံရဲ့ စည်းမျဉ်း အရ … သတ်မှတ်ထားတဲ့ အတိုင်း တပတ်လျှင် လေးနာရီသာ ဆေးကုပေးရပါတယ်… ။ဒါကြောင့်လည်း စက်ရုံတာဝန်ချိန်ပြင်ပမှာ ဆေးကုသနိုင်ရန် စီစဉ်ပေးထားတာပါ .. ။\nဆက်ပါဦးမယ် … ကျမရန်တွေ့သံကြားလို့ ဘဲက ထွက်လာပြီး လူနာကို အေးဆေး စကားပြော ရှင်းပြပါတယ်… ။ မြန်မာဆေးဆရာက ပေးတာပါတဲ့… မြောက်ဥက္ကလာဘက်က ဘုန်းကြီးဝတ်နဲ့ ဆေးကုတာတဲ့… ဆေးအညွှန်းတောင် ပါသေးတယ်… အရေပြားအောက်မှာ အဆီရှိတယ်… အဆီအောက်က အသားထိ အပ်ကို ထိုးထည့်ပါဆိုတာတောင်ပါသေးတယ်… ။ ဖျားလျှင် ရေပတ် နှစ်ကြိမ်တိုက်ပါ … နှစ်ရာရီ တစ်ခါ ရေတစ်ပုလင်းသောက်ပါ … ၊ ဆေးထိုးတဲ့ ဒဏ်ရာကို ရေခဲနဲ့ ခြေပါ .. စသည်ဖြင့် … ရေးထားတယ် … ။ သောက်ဆေးညွှန်းတာကို မပြောလိုပေမဲ့ ဒီလိုထိုးဆေးတွေ ဖြန့်ဖြူးတာ မလုပ်သင့်မလုပ်အပ်ပါဘူး … ။ နားမလည်တဲ့လူက အိမ်မှာ ဆေးထိုးအပ်နဲ့ ထိုးမယ်၊ အန္တာရယ်ရှိတဲ့နေရာ ထိုးမယ် ဆိုလျှင် အသက်သေတဲ့အထိ ဖြစ်ရမှာပါ … ။ မေးကြည့်တော့မှ သူတို့လည်း တခါမှ မထိုးခဲ့ဖူးပါဘူးတဲ့ ဆေးထိုး ဆေးသောက်လုပ်နေရာက ရောဂါပြင်းထန်လျှင် ဆေးထိုးဆိုပြီး လွန်ခဲ့တဲ့ ၂နှစ်နောက်ကတည်းက အဲ့ဒီ ဆေးဆရာ ပေးထားတာပါတဲ့… ။ ဆေးပုလင်းမှာ ဘာထည့်ထားမှန်းမသိအောင်ပဲ ရိုးရှင်းလွန်းပါတယ်… ။ ကျမ ဆေးဆရာနာမည်နဲ့ လိပ်စာမေးတော့ မဖြေနိုင်လို့ ဆက်စုံစမ်းလို့ မရတော့တာပါ… ။ တကယ်တမ်း အဲ့ဒီကောင်လေးဖြစ်တာက သာမန် အစာအိမ်ယောင်တာပါ … ။ အခြေခံလူတန်းစားမှတ်လား … အလုပ်ကို သတ်သတ်မှတ်မှတ်မရှိတော့. အစာစားချိန်မမှန်တာကြောင့် ၊ စားတဲ့ အစာနဲ့ လက် မသန့်ရှင်းတာတွေကြောင့် … အစာအိမ်ခဏခဏယောင်တာပါ …ဒါကို မသိပဲ အစာပျော့မစားပဲ ကောက်ညှင်းလိုဟာမျိုး အမာစာတွေထပ်စားမယ်ဆိုလျှင် အစာအိမ်နဲ့ ဆက်စပ်နေတဲ့ အူလမ်းကြောင်းတွေထိပါ ယောင်လာပြီး နောက်ဆုံး ဘယ်နေရာထိထိ နာနေတော့တာပါ… ။ အဲ့ဒီလိုဖြစ်နေခဲ့တာ လေးနှစ်ကျော်ပါပြီတဲ့… မှတ်မှတ်ရရ … ဆေးခန်းကို အကြိမ်အများဆုံးလာခဲ့သူပါ… ။ နောက်ပိုင်း ဆေးခန်းမှာ ဗဟုသုတဖြစ်စေမယ့် စာမျိုး လက်ကမ်းစာစောင်မျိုးလေးတွေ ချပေးထားတော့ လူစောင့်ရင်း ဖတ်နိုင်စေပါတယ်… ။\nနောက်တစ်ခါ ကြုံတာကတော့ အစာအိမ်ကင်ဆာသမားတယောက်ကို ညာပြီး ဆေးပြားလေးတွေ ကပ်ပေးလိုက်တဲ့ မြန်မာဆေးစရာအကြောင်းပါပဲ… ။ အသေးစိတ်ကို ပို့စ်အနေနဲ့ တင်ဖို့ စဉ်းစားထားပါတယ် …. သူညာစားတဲ့ ဒဏ်နဲ့ စိတ်ထောင်းကိုယ်ကြေ အိပ်ယာထဲလဲပြီး ရောဂါရဲ့ ဒဏ်ကိုပါ ထပ်ဆင့်ခံစားနေရရှာပါတယ်… ။ သေမဲ့နေ့ကို ထိုင်စောင့်ရင်းနဲ့ပေါ့… ။\nအနာပေါက်မြန်မာဆရာတယောက် ကြောင်း အကျဉ်းလေး ပြောချင်ပါတယ်… ။ကျမတို့ ဘကြီးခေါင်းမှာ အနာပေါက်လို့ အနောက်တိုင်းဆေး မသုံးစွဲဘူးလို့ ဘုကလန့်လုပ်နေတဲ့ ဘကြီးအတွက် မြန်မာအနာပေါက်ဆရာ ခေါ်ပေးလိုက်ရတာ နားညီး သက်သာတယ်ဆိုတဲ့ စိတ်နဲ့ အနာပေါက် ဆရာတယောက်ကို အိမ်ပင့်ပေးပါတယ်… ပထမတစ်ရက်က အနာကို အဖန်ရေဆေးပြီး သူ့မှာပါလာတဲ့ ဆေးမည်းမည်းကြီး မံပြီး ပတ်တီးနဲ့ အုပ်ထားပါတယ်…နောက်နေ့ကျတော့… အနာကို သူ့မှာပါလာတဲ့ ဓါးတိုလေးနဲ့ ခွဲပါတယ်… ။ ဓါးကို သိမ်းဆည်းပုံကို ကျမသဘောမကျပါဘူး …ကွန်ပါဗူးလိုဟာမျိုးနဲ့ ဘာအကာကွယ်မှ မပါပဲ ထည့်ယူလာတာပါ… ။ ခွဲစိပ်ခန်းသုံးဓါးဆိုလျှင်တောင် ခဲပတ်လေး ပတ်ထားပါတယ်…။ သူ့ဓါးက တခါသုံးဓါး ဟုတ်မဟုတ် ဘယ်လို သိနိုင်ပါ့မလဲနော်… ကျမလည်း မေးပါတယ်.. ဓါးဝယ်ပေးရမလား ၊ တခါသုံး ပစ္စည်းပဲ သုံးပေးပါဆိုတာမျိုးပေါ့ … ။ ကျမကို စိတ်အလိုမကျသလို မျက်စိနဲ့ပြန်ကြည့်ပါတယ်… ပြီးတော့ တခွန်းမှ ပြန်မပြောပဲ သူ့အလုပ်သူဆက်လုပ်ပါတယ်… ။ ကျမတို့ အခြေနေကို အကဲခတ်မိတဲ့ ဘကြီးက ကျမကို အပြင်ထွက်နေစေပါတယ်… ။ ကျမလည်း ပေကပ်ပြီး မြန်မာဆေးစရာရဲ့ လှုပ်ရှားမှူကို အကဲခတ်နေပါတယ်… ။ သူက ခေါင်းက အနာကို ထက်ခြမ်းခွဲပါတယ်… ။ ပြည်ပုပ်တွေကို လက်အိတ်မပါပဲ ညှစ်ထုတ်ပါတယ် သွေးစိမ်းတွေ ပါတဲ့ အထိပါ… ဘကြီးမှာ ကြိတ်မှိတ်ခံရပါတယ်… ပြီးတော့ … ကျမကို ကြက်ဥ တလုံး တောင်းတယ် .. ကြက်ဥအခွံခွဲပြီး အနှစ်နဲ့ အကာခွဲစေပါတယ်… အ နှစ်ကိုတော့ ပါလာတဲ့ အမည်မသိ ဆေးမှုန် ဖြူလေးဖြူးပါတယ်… ပန်းကန်ထဲမှာပဲ အနှစ်ပေါ်ကို ဆေးမှုန့်ဖြူးလိုက်တာနဲ့ အနှစ်တွေ စေးကပ်ပြီး ပျစ်လာတာမြင်ရပါတယ်… ။ ပန်းကန်ကို ဘယ်စောင်းလိုက် ၊ ညာစောင်းလိုက်လုပ်ပြီး အနှစ်တွေပေါ် ဆေးမှုန်ထပ်ဖြူးပြန်တယ်… နောက်ဆုံး အနှစ်တွေက ပီကေလို ကိုင်လို့ ရတဲ့အဆင့်ထိ ခဲပြီးပျစ်ခဲနေပါတော့တယ်.. အဲ့ဒါကြီးကို ယူပြီး ဘကြီးအနာပေါ် အုံကာ ပတ်တီးပြန်ပတ်ပါတယ်.. နှစ်ရက်နေလျှင် ပြန်လာမယ်လို့လည်း ပြောပါတယ်… ။ ကျမဘကြီးကို နှစ်ရက်နေလို့ အနှစ်တုံးကြီးခွာလိုက်တော့ ..ပြည်ထုတ်ထားတဲကနေရာ ကလိုင်ပေါက်က ခြောက်သွေ့မနေပဲ မဲပုပ်ပုပ်အရေတွေဖြစ်နေပါတယ်… မျက်စိထဲမြင်ယောင်ကြည့်လျှင် .. .ဆေးဘဲဥခွဲလိုက်တဲ့အခါ ..အထဲက မဲစိမ်းစိမ်း အနှစ်ဖက်တွေလိုပါပဲ… ကျမကတော့ မဟုတ်သေးဘူး တွေးပြီး … သူဘာလုပ်မလဲ ဆက်ကြည့်နေပါတယ်… ။ အဆီတမျိုးထည့်ပြီး ပ က်တီး ပြန်ကပ်ပေးထားပါတယ်… ။ နောက်ရက်တွေ မြန်မာဆရာသွားပင့်တာ … မရှိဘူး လူနာသွားကြည့်တယ်ချည်းပြောလွှတ်ပါတယ်… ။ ကျမဘကြီးကလည်း ဆေးကုမခံတော့ … အိမ်မှာပဲ ဒီအတိုင်းထားဖြစ်တယ်… ။ ကြာတဲ့အခါ ခေါင်းက မဲစိမ်းစိမ်းတွေက ခြောက်မသွားပဲ ခပ်စိုစို ထွက်တုန်းပေမဲ့… ခေါင်းတစ်ခုလုံးနဲ့ မျက်နှာ တခြမ်း မည်းလာပါတယ်… မည်းတဲ့ မျက်နှာ တခြမ်းက သွေးပုပ်တွေပဲ စိုနေသလိုလို တရုတ်ကားထဲက အဆိပ်မိနေတာနဲ့ တူနေသလိုလို ထင်ရတာကြောင့် မဖြစ်ဖူးဆိုပြီး အထူးကုဆေးခန်းကြီးတစ်ခုကို အတင်းပို့ကြပါတယ်… နောက်မှ သိရတာက ကြက်ဥ အနှစ်က ပိုးပါလို့ဖြစ်နိုင်တာရယ်… ဓါးနှင့် အခြား ဘာမှန်းမသိတဲ့ ဆေးတွေက ပိုးပါတာဖြစ်နိုင်ပါတယ်လို့ အဖြေထုတ်ပါတယ်… အဆိတ်တတ်တာပါ… ရက်တွက မြန်လွန်းလှပါတယ်… ။ နောက်ဆုံးတော့… ဘကြီး ဆုံးပါးသွားခဲ့ရပါတယ်… ။ ခေါင်းမှာပေါက်တဲ့ အနာစိမ်းကို ပေါ့ဆမိလို့ ဒီလို အဖြစ်မျိုး ကြုံရတာပါ … ဒီအချိန်ရန်တွေ့ဖို့ ဆေးဆရာပြန်ရှာတော့ …ပြောင်းပြေးပါပြီတဲ့ရှင် … ။ ကိုယ့်ကိုယ်ကို လည်း အပြစ်တင်မိပါတယ်… ဘကြီးက ဗဟုသုတမရှိလို့ ဆေးပညာနဲ့ ဝေးလို့ အနောက်တိုင်းဆေးတွေ ကုသမှူမခံယူချင်လည်း ကျမက နားလည်အောင် ရှင်းပြပြောပြသင့်တာပါ… နားညီးမှာ စိုးတာနဲ့ သူ့အကြို့က်လိုက်ပေးခဲ့တာ … သူ့သေလမ်းကို ရွေးချယ်ပေးခဲ့သလိုပဲ စိတ်နာရပါတယ်..။ အဲ့ဒီအချိန်ကတည်းက မြန်မာဆေးဆိုလျှင် တိုင်းရင်းဆေးဝါးမှတ်ပုံတင်မပါတဲ့ဟာမျိုးဆို ကျမမသုံးရဲတော့ပါဘူး … လျှက်စားနဲ့ ဆရာခို ၊ ဒဏ်ကြေးဆေးကလွဲလို့ ကျမတခြား ဘာမှ မသုံးတော့ဘူး… ။ မြန်မာနိုင်ငံ ဆေးကောင်စီကလည်း တိုင်းရင်းဆေးတွေနဲ့ ပတ်သတ်ပြီး ထိထိရောက်ရောက်စိစစ်ပေးသင့်တယ်လို့ ကျမထင်တယ်လေ… တရားဝင်လုပ်ကိုင်ခွင့် လိုင်စင်တွေ ရပြီ လုပ်ကိုင်နေတဲ့ တိုင်းရင်းဆေးဆရာတွေလည်း ရှိပါတယ် … ။ တရားမ၀င်လုပ်နေတာက ပိုများတာပါ … ။ အပ်စိုက်ကုတာလည်း ရှိနေတုန်းပါပဲ… ။ ဟိုးတလောက သတင်းစာမှာ မြန်မာဆေးထဲ အင်္ဂလိပ်ဆေးရောကြိတ်တာတွေကြောင့် တားမြစ်တဲ့ ဆေးဝါးစာရင်းတွေတွေ့နေရပါတယ်… ။ တကယ့်ကို စိတ်ပျက်မိပါတယ်… ။\nFame ကလို သဘာဝ သစ်သီးသစ်မြစ်တွေကို အခြေခံပြီး စံမှီ ဆေးဝါးမျိုး ထုတ်နိုင်တဲ့ လုပ်ငန်းလုပ်ကိုင်သူတွေကို လေးစားမိပါတယ်… ။ အများကြီးလည်း ထပ်မံ ပေါ်ထွက်သင့်ပါသေးတယ်… ။\nလူသားချင်းစာနာမှူကင်းပြီး ကိုယ့် အတ္တပဲ ရှေ့တန်းတင် စီးပွားရှာနေသူများကိုတော့ ဒီနေရာကနေပဲ လုံးဝ ရှုံ့ချလိုက်ပါတော့တယ် … ။\n၁၉၉၇ လောက်တုန်းကလဲ ဆေးပုလင်းကိုင်လာပြီး ဆေးထိုးခိုင်းခဲ့ကြသေးတယ် .. အသည်းရောင် အသားဝါ ပျောက်တဲ့ ချက်ဆေး တဲ့ တိုင်းရင်းဆေးဆရာကိုယ်တိုင် ဖော်တာလို့ ဆိုတယ် .. အဲဒီမှာ ဘာဖြစ်လို့ မထိုးလဲလို့ မေးကြည့်တော့ အဲဒီဆရာကိုယ်တိုင် မထိုးပေးဘူး .. ထိုးတဲ့ဆေးပဲ ရောင်းပေးတာလို့ ဆိုတယ် .. ၃၀ စီစီ ပုလင်း နဲ့ လာတာ ၅ စီစီ ထိုးရမယ်လို့လဲ မှာလိုက်တဲ့အကြောင်း ပြောပြတယ် .. တို့တော့ ဆေးထိုးပေးပြီး နောက်ဆက်တွဲ ပြဿနာကို မရှင်းချင်တာနဲ့ မထိုးပေးခဲ့ဘူး\nDr. ပြောသလိုဆိုလျှင် မြန်မာထိုးဆေးတွေ ပေါ်နေတာ ဆယ်စုနှစ် တစ်ခုစာတောင် ကျော်နေပြီပေါ့ … ။ ဗဟုသုတမရှိတဲ့လူတွေကို ဒီလို ဘာမှန်းမသိတဲ့ ဆေးတွေ ထိုးခိုင်းတာ တကယ့်ကို သွေးအေးအေးနဲ့ လူသတ်တာပါပဲ … ။ ကျမကတော့ လူသားချင်းမစာနာတဲ့ အပြုမူမျိုး ကိုယ့်ရှေ့တွေ့ခဲ့လျှင်တွေ့သလို ဖော်ထုတ်ပြီး လူအများကိုပြောပြမှာပါပဲ…။\nအပ်ပုန်းတွေ အကြောင်းလဲ ရေးပေးပါဦး။ ဘယ်သူ ဘယ်နေရာမှာပါ ဆိုပိုကောင်းပါတယ်။ အသက်အန္တရာယ်နဲ့ နီးလွန်းလို့ပါ။\nကျမတို့ ဆေးခန်း ဖွင့်ရာနေရာကတော့ အခြေခံလူတန်းစား၊ လက်လုပ် လက်စားတွေ အများစုနေတဲ့ နေရာတစ်ခုမှာပါ။\nဒီလို အခြေနေတွေ ကြားမြင်နေရတဲ့ အတွက် တော်တော်လေး ချောင် ကျတဲ့ အခြေခံလူတန်းစားနေတဲ့ ဆင်းရဲသားရပ်ကွက်မှာ သက်သာဆုံး နှုန်းနဲ့ ဆေးခန်းဖွင့်ဖို့ ရွေးချယ်မိတာပါပဲ … ။ ဈေးနှုန်းကိုလည်း ဆေးဖိုးသာသာလောက်ပဲ ယူထားတာပါ … ။\nဤသို့ သော မြင့်မြတ် သည့် စိတ်ထား စေတနာကောင်း ကြောင့် အောင်မြင်သော နိုင်ငံတကာ အဆင့်မီ ဆေးရုံ ကြီး အဖြစ် တိုးတက် တည်ထောင်နိုင်ပါစေ။\nဒီအဖြစ်အပျက်တွေကနယ်တွေမှာလည်းအဖြစ်များပါတယ်။ လက်လုပ်လက်စားလူတန်းစားတွေက ဆေးခန်းခမတတ်နိုင် တော့ ဒီလိုဘဲကြံဖန်မိတာပေါ့၊အားငယ်နေတဲ့အချိန်မှာတော့ ဘာမှမတွေးမိဘဲ ဆေးထိုးအပ်ကိုင်ထားရင်ကိုပဲ အားကိုးတကြီးဖြစ်နေတာ။ဗဟုသုတနည်းပါတာလည်းပါမှာပေါ့လေ။တစ်ချို့ဘွဲ့ရပညာတတ်ပြီး၊ပိုက်ဆံရှိတဲ့လူတွေတောင် အပ်ပုန်းကိုအားကိုးနေတဲ့သူတွေကိုတွေ့ဖူးပါတယ်။ အိတုန်က ကရုဏာဒေါသထွက်တာမမှားပါဘူး။လူအမျိုးမျိုးစိတ်အထွေထွေကိုး……………..အမှားပါရင်ခွင့်လွှတ်နော်။\nအဲဒီဆေးဆရာတွေရဲ့ လိပ်စာကဒ်တွေ. လက်ကမ်း.ကြော်ငြာတွေပါသက်သေရနိုင်မယ်ဆို.. သတင်းစာထဲ သတင်းဆောင်းပါးအဖြစ်တောင် သုံးချင်ပါတယ်..။\nထူးထူးဆန်းဆန်း သဂျီးက သာဓုဆိုပါလား ထီးသွားထိုးဦးမှပဲ အဟဲ\nကင်ဆာရောဂါကို လိမ်ပြီး ဆေးကပ်တဲ့လူရဲ့ လိပ်စာကဒ်တော့ရှိတယ် ..သူလည်း မိသားစုနဲ့မို့ သနားလို့ မဖော်ပြသေးတာပါ… သဂျီးလိုချင်လျှင် ပို့ပေးပါမယ်… ဒီဆိုက်မှာတော့ သူ့အကြောင်းပဲ ရေးပြပြီး နာမည်တော့ ချန်ဝှက်ထားမယ် စိတ်ကူးတယ် … ။ ကိုယ်တိုင် ကြုံရတာ မဟုတ်ပဲ ကိုယ့်ဆီလာတဲ့လူနာ ကြုံရတာဖြစ်နေလို့ပါ ..။\nအပ်ပုန်းတယောက်ဖွင့်ထားတဲ့ ဆေးခန်းကိုတော့ ဓါတ်ပုံရိုက်ချင်လို့ချောင်းနေတာ အခွင့်မသာသေးလို့ငြိမ်နေတာ .. ။\nအပ်ပုန်းအားကိုးတာလည်းမပြောနဲ့လေ..။ တရားဝင်လက်မှတ်ရှိတဲ့သူကကုမပေးတဲ့ အနား သူတို့က ကုပေးတယ်..။ ဒါကိုအမျိုးသမီးတွေ ပိုသိမှာပါ..။ ပြီးတော့ တရားဝင်လက်မှတ်လည်းရှိတယ်..။ ဆေးရုံမှာလည်း လုပ်လာခဲ့ဖူးတဲ့ ဆရာဝန်က ရောဂါခေါင်းစဉ် မှားပေးပြိးဆေးတွေ တစ်လွဲပေးတတ်တာ ကြုံဖူးလား..။ တစ်ယောက်ထဲ နှစ်ယောက်ထဲမဟုတ်ဖူး..။ ဟိုနားဒီနားက ကြားလာတော့ သူ့ဆီမသွားရဲကြတော့ဘူး..။ သာမာန် အဖျားကြီးတာကို ငှက်ဖျားနဲ့ လွဲပြီး ငှက်ဖျားဆေးတွေပေးတာမျိုးပေါ့..။ လူနာက လူကြီးဆိုရင်တော်သေးတယ်။။ ခံနိုင်ရည်ရှိလို့..။ ကလေးပေါက်စ ဆိုတော့ မသေရုံ တစ်မယ်..။ ဒါတောင် ဆရာအပြောင်းမြန်လိုက်လို့…။ အဲဒလိုရောဂါလွဲကုပြီးမပျောက်တဲ့လူနာက ရမ်းကုနဲ့တွေ့တော့ အဟီးပြောရမှာတောင်ရှက်စရာ… ပျောက်သွားတယ်..။ ကောင်းသွားတယ်ပေါ့ဗျာ..။ အဲဒိရမ်းကုနာမယ်ကြီးသွားတာပဲ..။\nဟိုဆရာကတော့နာမည် ပျက်ကျန်ပေါ့..။ ဒီတော့ လက်ရှိဆရာဝန်တစ်ချို့ကိုလည်း မွမ်းမံ သင်တန်းလို ဟာမျိုးပေးသင့်ပြီ..။ နေ၀န်းနီတို့ဆီမှာတော့ ကုတင်တစ်ရာတို့ ကုတင်တစ်ထောင်တို့က အထူးကုတွေဆီပဲသွားကြတာများတယ်..။ ပိုက်ဆံကုန်ခံနိုင်တဲ့သူတွေပြောပါတယ်..။ ပိုက်ဆံ အကုန်မခံနိုင် ရောဂါနှိပ်စက်တာကိုလည်းမခံနိုင်တဲ့သူတွေကတော့ စောစောက အပ်ပုန်းလိုဟာမျိုးတွေဆီပဲသွားတယ်..။ အဲဒိလိုမလုပ်ိသင့်ကြောင်း သူ့တို့က တရားဝင်ကုသ ခွင့်မရှိကြောင်း ရှင်းပြတော့လည်း ဘာပြောတယ်ထင်သလဲ….။ အထူးကုတွေဆီ သွားစရာမရှိဘူးတဲ့..။ ဒီအတိုင်းလဲသေချင်သေသွားနိုင်တာပဲ..။ ကံကောင်းရင်ပျောက်အောင်လုပ်နိုင်သေးတဲ့ရမ်းကုဆီ သွားတာတဲ့..။ လူဆိုတာသေတစ်နေ့ မွေးတစ်နေ့တဲ့..။ သေနေ့စေ့ရင် အထူးကုလည်း မတတ်နိုင်ဘူးတဲ့..။ …….လေ..။\nဟုတ်ပါတယ် အဘနီပြောသလို လည်းရှိပါတယ်… လိုင်စင်ရဆရာဝန်တွေထဲက မှားယွင်းကုသမှူတွေလည်း ရှိနေသေးတယ်… ။ ကိုယ်လုပ်တဲ့ အလုပ်ပေါ် တာဝန်ယူနိုင်လျှင် အကောင်းဆုံးပေ့ါ.. လိပ်ပြာသန့်သန့် နဲ့ လုပ်တဲ့ အလုပ်တစ်ခု ပြီးမြောက်အောင်မြင်သွားတဲ့ ပီတိက ဘာနဲ့မှ လဲလို့မရပါဘူး… ။ တချို့ဆရာဝန်တွေဆို လူနာကို ဟိန်းဟောက်ဖို့ပဲ သိတာ .. လူနာခမျာ အသံလေးတောင် မထွက်နိုင်ဘူး … ။ ရှိပါတယ်… မျိုးစုံပါပဲ … ။ တိုင်းရင်းဆေးဆရာတွေကိုတော့ ပိုပြီး သတိထားသင့်တယ်.. အရင်က တိုင်းရင်းဆေးဝါးနဲ့ ပ တ်သတ်ပြီး သင်တန်းကျောင်းတွေ မရှိခဲ့ဖူး… သဘောကျလို့ ကူးထားတဲ့ စာပိုဒ်လေးကို ဖတ်ကြည့်ပါဦး … မူရင်းလင့်ကိုတော့ မမှတ်မိတော့ပါဘူး… ။\nအပြောကြီးလွန်းတဲ့ တိုင်းရင်းဆေး သတိပေး\nသဲသဲ | သောကြာနေ့၊ ဧပြီလ ၀၁ ရက် ၂၀၁၁ ခုနှစ် ၁၈ နာရီ ၃၇ မိနစ်\nနယူးဒေလီ (မဇ္ဈိမ) ။ ။ ဆေးဝါးကြော်ငြာရာ၌ သမားတော်၏ အမည်ကိုအသုံးပြုခြင်းနှင့် အလွန်အကျွံ ညွှန်းဆိုခြင်းများ ဆက်လက်ပြုလုပ်နေသော တိုင်းရင်းဆေးထုတ်လုပ်သူများကို အရေးယူသွားမည်ဟု သောကြာနေ့ထုတ် မြန်မာ့အလင်းသတင်းစာတွင် ပါရှိသည်။\n“လုံးဝ”၊ “အမြစ်ပြတ်” ၊ “၉၆ ပါး ဝေဒနာ ပျောက်စေသည်” စသည့် အသုံးအနှုန်းများကို ခွင့်မပြုသော်လည်း အချို့သော ဆေးဝါးထုတ်လုပ်သူများက စာနယ်ဇင်းများတွင် ထဲ့သွင်းကြေညာမှုများ ဆက်လက် ပြုလုပ်နေပြီးနောက် သတိပေးချက် ထွက်ပေါ်လာခြင်း ဖြစ်သည်။\nတိုင်းရင်းဆေး ထုတ်လုပ်ပါက လိုင်စင်လျှောက်ထားရပြီး ထုတ်လုပ်သည့် ဆေးဝါးများကိုလည်း တိုင်းရင်းဆေး ဦးစီးဌာနတွင် မှတ်ပုံတင်ရကာ၊ ဆေးဘူးနှင့် ဆေးထုတ်တွင် ပျောက်ကင်းသည့် ရောဂါ၊ သုံးစွဲရန် အညွှန်းနှင့် ပါဝင်သည့် ပစ္စည်းနှင့် တိုင်းရင်းဆေး ယာယီ မှတ်ပုံတင် နံပါတ်များကို ထည့်သွင်းရေးသားရသည်။\nကျင့်ဝတ်မညီသည့် လက်မှတ်ရ တိုင်းရင်းဆေးသမားတော်များကိုလည်း ကျင့်စဉ်ဖောက်ဖျက်မှုဖြင့် အရေးယူမည်ဟု ဝန်ကြီးဌာန ကြေငြာချက်ထဲတွင် ပါရှိသည်။\nတိုင်းရင်းဆေးဆရာများကို ဆေးထိုးအပ်၊ ထိုးဆေးနှင့် တရားမဝင် ခွဲစိတ်ကုသမှု မပြုရန်လည်း တိုင်းရင်းဆေး ကောင်စီက တားမြစ်ထားသည်။\nတိုင်းရင်းဆေး ထုတ်လုပ်ခွင့် မှတ်ပုံတင် လျှောက်ထားစဉ်ကပင် တံဆိပ်၊ စာသား၊ ထုတ်လုပ်မည့် ပုံစံနှင့် ဆေးနမူနာများကို နေပြည်တော် တိုင်းရင်းဆေးဦးစီးသို့ တင်ပြကာ ခွင့်ပြုချက် ယူရသည်။ ၃ နှစ်တကြိမ် မှတ်ပုံတင် ပြန်လျှောက်ရကာ၊ ဆေးများကို ပြန်လည်စစ်ဆေးပြီး ယာယီမှတ်ပုံတင် ချပေးသည်။\nတိုင်းရင်းဆေးဝါး အမျိုးပေါင်း ၇၉၅၁ မျိုး မှတ်ပုံတင်ထားပြီး တိုင်းရင်းဆေး ထုတ်လုပ်သူ ၁၃၇၈ ဦးကို ဆေးဝါးထုတ်ခွင့် လိုင်စင်ချပေးထားကြောင်း တိုင်းရင်းဆေးဦးစီး၏ စာရင်းများက ဆိုသည်။\nလွန်ခဲ့တဲ့ ၂နှစ်လောက်က အကြောင်းလေးပါ.. ကောင်လေးတစ်ယောက် ပြင်ဦးလွင်မှာဘော်ဒါကနေ ၁၀တန်းစာမေးပွဲကို ဖြေပြီး ကိုယ့် မိသားစုရှိတဲ့ အရပ်ကို ပြန်လာတာပေါ့.. ပြီးတော့ကွန်ပျူတာ သင်တန်းလေးတက် speaking လေးတက်လိုက်နဲ့ အရမ်းကိုတက်ကြွနေတဲ့ အချိန်ပေါ့ အဖေနဲ့ အမေကလည်း သားအကြီးဆုံးလေး လိမ်လိမ်မာမာလေးဆိုတော့ အရမ်းချစ်ပေါ့ ဇွန်းခရင်းနဲ့ ထမင်းစားတာကိုတောင် အဖေလုပ်တဲ့သူက “ကျွန်တော့်သားက ထမင်းစားတာတောင် လက်နဲ့ မစားဘူးဗျ သူက ဇွန်းခရင်းနဲ့ ပဲ စားတာ “လို့ပြောပြီး သားအတွက် ဂုဏ်ယူမဝဖြစ်နေတဲ့ အချိန်မှာ ဗျာ ကွန်ပျူတာသင်တန်း သွားခါနီးလေး ဗိုက်အောင့်တော့ သူ့အမေကို ဗိုက်အောင့်တဲ့ အကြောင်းပြောပြတာပေါ့ ဗိုက်ကလည်း နဲနဲ ပါးပါး အောင့်တာဆိုတော့ သင်တန်းကိုတောင် သွားတက်လိုက်သေးတယ် ပြီးမှဆေးရုံကိုသွားတာပေါ့ ..ဆေးရုံရောက်တော့ ဆရာဝန်က ဆေးစစ်ပြီး ဗိုက်အောင့်နေတဲ့ ကလေးကို ဦးနီပြောသလိုပဲ ငှက်ဖျားပိုးရှိတယ်ဆိုပြီး ငှက်ဖျားဆေးတွေပေးတော့ ကလေးခမျာ ၂ရက်လောက် ဆေးရုံတက်ပြီး အသက်ပျောက်သွားရှာတယ် အဖေနဲ့ အမေခမျာ ရင်ကွဲမတက်ပေါ့ သတင်းကြားတဲ့ သူတောင်ရင်ထဲစို့တဲ့အထိပါပဲ ဒါပေမဲ့ တာဝန်ကျ ဆရာဝန်က တော့ သူမဟုတ်တဲ့ အတိုင်းပါပဲ နောက်ပိုင်းတီးတိုးပြောသံ ကြားရတာကတော့ ကောင်လေးလို ငှက်ဖျားဆေးပေးခံရပြီး အသက်ပျောက်တဲ့ လူနာက တစ်ယောက်မကဘူး ဆက်တိုက်ဆိုသလို အသက်ပျောက်ခဲ့ရတယ်ဆိုတာပါပဲ…မအိတုံတို့လို တကယ် ကျွမ်းကျင်တဲ့ ဆရာဝန်တွေ အများကြီးရှိစေချင်တာ ကတော့ အမှန်ပါပဲ …\nဒေါက်တာနဲ့တိုင်းရင်းဆေးကတော့ ပြဒါးတစ်လမ်း သံတစ်လမ်းပါပဲ။\ncandy ဆေးဝါးတက္ကသိုလ်တက်တုန်းက တိုင်းရေးဆေးတက္ကသိုလ်က ဆေးပင်တွေစိုက်တဲ့ဆီကို လေ့လာရေးသွားဖူးတယ်။ သူတို့ကမေးတယ် အင်္ဂလိပ်ဆေးနဲ့ ကုလို့မရပဲ မြန်မာဆေးနဲ့မှ အမြစ်ပြတ်အောင်ကုလို့ရတဲ့ ရောဂါ ၇မျိုးကို သိလားတဲ့။ အဲဒီမေးခွန်းကြီးကို သိပ်သဘောမကျဘူးရှင့်။ အ၀င်ဝကတည်းက ရန်စောင်တဲ့မေးခွန်းလိုမျိုးခံစားရတယ်။ တကယ်ဆို တဖက်နဲ့တဖက် အကျိုးအပြစ်တွေ ဝေဖန်မယ့်အစား တိုင်းရင်းဆေးပညာနဲ့ အင်္ဂလိပ်ဆေးပညာပူးပေါင်းပြီး လူနာတွေ အမြန်ရောဂါသက်သာအောင် ကုသသင့်တယ်ထင်ပါတယ်။\nပြောရရင်တော့ ကျွန်တော်တို့ မြန်မာတွေဟာ သည်းခံတက်အောင် ကြိုးစားတက်ကြပါတယ်။ တိုင်းတပါးသားတွေ နဲ့ နှိုင်းယှဉ်ရင် မြန်မာတွေဟာ သည်းခံတက်ကြပါတယ်။ ကိုယ်တွေ့ပါ။ မြန်မာတွေဟာ အားနာမှုလျှော့၊ ပူးပေါင်းဆောင်ရွက်တက်မှုကိုတိုးတက်အောင်လုပ်၊ ဆွေးနွှေးညှိနှိုင်းတက်အောင်လုပ်ပြီး၊ ကောင်းမွန်စွာဝေဖန်တတ်၊ ဝေဖန်ခံတတ်၊ သဘောထားမှတ်ချက် ပေးတက်အောင်လုပ်ပြီး၊ ငါ့ဟာမှကောင်းတယ်။ သူ့ဟာကို မကောင်းဘူးပြောတတ်တာကို ပပျောက်အောင်လုပ်နိုင်ရင်တော်တော် တိုးတက်မယ်။\nအပ်ပုန်းတွေဆီရောက်တာတောင် တော်လှပေ့ါ။ များသောအားဖြင့် ကွမ်းရာဆိုင်က စပ်ဆေး (ကွမ်းရာရောင်းသူက တွဲစပ်ပေးလိုက်သော) တွေ စားတာနဲ့တင် ပြီးနေတာတွေ အများကြီးရှိသေးတယ်။\nလူတွေကလည်း ခက်ပါတယ်၊နယ်မှာနေတုံးက အသိတစ်ယောက်ရဲ့ အမေကြီး သတိလစ်သွားပါတယ်၊မနက်ဖက် ဆေးခန်းတွေကဆရာဝန်တွေကလည်း ဆေးခန်းပစ်ပြီးလိုက်မကြည့်ပေးနိုင်သေးတော့ ဘယ်သူ့မှပင့်လို့မရဘူး၊ဒါနဲ့ လိုက်ကြည့်ပေးဘို့ အတင်းခေါ်တာနဲ့ သွားတော့ သွေးတိုးပြီး သတိလစ်တာဖြစ်နေတယ်၊ဒါနဲ့ Mannyl Drip\nခေါ်တဲ့ သွေးပေါင် အမြန်ကျစေတဲ့ ဆေးဝယ်ခိုင်းပြီး ကိုယ်တိုင်စောင့်သွင်းပေးလိုက်တယ်၊ဒီဆေးက မိနစ်၂၀ အတွင်းအမြန်ချရပါတယ်။ဆေးဝယ်တာ၊ဆေးသွင်းတာ နာရီဝက်မက ကြာပါတယ်၊ဒီအတွင်း သားနဲ့ချွေးမ က အမျိုးတွေခေါ်။အသုဘလုပ်ဖို့ပြင်နဲ့ပေါ့၊\nဆေးလဲသွင်းပြီးရော လူနာက သတိပြန်ရလာပါတယ်၊လူတွေလဲကောင်းကောင်းမှတ်မိ။\nကိုယ့်ကိုလဲသိတဲ့သူဆိုတော့ ကျေးဇူးတင်ကြောင်းပြောပေါ့၊နောက်ရက်တော့ ဆေးခနးဖွင့်တဲ့ အကိုဆရာဝန်ကို အကျိုးအကြောင်းပြောပြထားမယ်၊ဆက်ကုကြလို့မှာထားခဲ့တယ်၊ဆေးကုခလည်းမယူပါဘူး၊\nနောက်၂လ လောက်နေတော့ ဒီလိုပဲ ထပ်မေ့သွားတော့ ကျွန်မကို ပြောတောင်မပြောတော့ဘူး၊ အနားကရမ်းကု နဲ့ ၂ရက်လောက်ကုလိုက်တာသေရော၊ထပ်ရှင်မှာစိုးလို့ ဆရာဝန်မခေါ်တော့တာ ထင်ပါရဲ့၊ အဲဒိလို case တွေကျ ဘယ်လိုပြောရပါ့မလဲ၊\nဆရာဝန်တွေ ရောဂါတပ်မှားတာတွေလည်း ခဏခဏကြုံရတယ်။\nတိုင်းရင်းဆေးဆရာတွေမှာလည်း တစ်ကယ်တော်၊တစ်ကယ်တတ်တဲ့ ဆရာကြီးတွေလည်းရှိပါတယ်။\nဘာဖြစ်ဖြစ် ဆရာဝန်ဖက်က စကားပုံလေးတစ်ခုက ကာထားပေးတယ်လေ\nမမှားသော ရှေ့နေ မသေသော ဆေးသမား မရှိ ဆိုတာပေါ့ ..\nသို့သော် မီးပုံးသုံးလုံး ပုံပြင်လေး အရဆိုရင်တော့ သိပ် မကောင်းပါ .. (နည်းနည်း လျှာရှည်လိုက်ဦးမယ် .. အဲ .. ကလောင် ရှည်လိုက်ဦးမယ်)\nဘုရင်ကြီးတစ်ပါးက သူ့တိုင်းပြည်မှာ ဆေးဆရာတွေ ဒီလောက်ပေါတာ နိုင်ငံတော် သမားတော်အဖြစ် ရွေးဖို့ ဘယ်လို လုပ်ရမလဲ တွေးတယ် တဲ့ .. ပညာရှိ အမတ်က ဆေးခန်းတိုင်းကို အမိန့်ထုတ်စေလိုကြောင်း .. ကုသပေးလို့ သေဆုံးသူ အရေအတွက်ကို မီးပုံး ထွန်းကြဖို့ ဖြစ်ကြောင်း အကြံပြုပါတယ် ..\nဒါနဲ့ စည်လည်ပြီး အမိန့်ထုတ်လိုက်တယ် ..\nညပိုင်းမှာ ဘုရင်ကြီးက မီးပုံးထွန်းထားတာတွေ လိုက်ကြည့်တာ အများအားဖြင့် နှစ်ဆယ်က စလို့ လေးငါးဆယ်လောက် ရှိနေသတဲ့ .. တစ်နေရာရောက်တော့ မီးပုံး သုံးလုံးထဲ ထွန်းထားတဲ့ ဆေးခန်းကို တွေ့တော့ သဘောကျပြီး မေးပါသတဲ့ ..\nဆရာကြီးရယ် အခြားဆေးခန်းတွေက မီးပုံး အနည်းဆုံး ၂၀ လောက်ရှိတာ .. ဆရာကြီးက သုံးလုံးထဲ ထွန်းထားတော့ ထူးခြားတာပေါ့နော် .. ဒါနဲ့ ဆရာကြီး လူနာ ဘယ်နှယောက်လောက်များ ကုခဲ့ရပါသလဲ ပေါ့ ..\nသူ့အဖြေ ကြားပြီးနောက် ဘုရင်ကြီးလဲ နန်းတော်ကို အမြန် ပြန်ပါလေရော .. တဲ့\nသူ့အဖြေက ကျုပ် သုံးယောက်ပဲ ကုခဲ့ဘူးပါတယ် .. တဲ့\nတိုင်းရင်းဆေး ဆိုတိုင်းလဲ အထင်မသေးသင့်ပါ..။ နေ၀န်းနီ ကိုယ့်တွေ့လေးရှိလို့ပါ..။ နေ၀န်းနီတို့ဆီမှာ တိုင်းရင်းဆေးလက်မှတ်ရ တိုင်းရင်းဆေးဆရာရှိပါတယ်..။ နေ၀န်းနီရဲ့ ငှက်ျဖားရောဂါ ကိုအမြစ်ဖြတ်ပေးလိုက်တာပါ..။ တိုင်းရင်းဆေးနဲ့ ခုနှစ်နှစ် ဂှစ်နှစ်အတွင်းမှာပြန်မပေါ်တော့ပါဘူး..။ အဲဒိမတိုင်ခင်က မြစ်ကြီးနား တဆရ-၁ မှာ သွေးသွင်းပြီ မက်ဖရိုကွင်း ဆိုတာလည်းလက်မှတ်ထိုးပြီး သောက်ခဲ့ဖူးတာပဲ..။ မပျောက်လို့ ဆေးရုံတက်ရတာခဏခဏ..။ ဒီတိုင်းရင်းဆေးဆရာနဲ့တွေ့မှ ပျောက်တာပါ..။ နောက်တစ်ခု အူအတက်ရောင်လို့ အနောက်တိုင်းဆရာ မျက်လုံးပြူးနေချိန်မှာ သူက လိမ်းဆေးလေးနဲ့ နှစ်နာရီအတွင်း သက်သာအောင်ကုပေးခဲ့တယ်..။ ကင်းကိုက်လို့ အော်နေရချိန်မှာလည်း သူ့လိမ်းဆေးလေးနဲ့ပဲ နာတာရော ယောင်တာရော နာရီပိုင်းနဲ့ သက်သာခဲ့တာ..။ ဒါပေမဲ့ အဲဒိဆရာက ထိုးဆေးမသုံးပါ..။ အပ်လုံးဝမကိုင်ပါ..။ သူဆီက ဆေးက သောက်ဖို့နဲ့ လိမ်းဖို့ပဲ ထုတ်ပါတယ်..။ အသားထဲသွေးထဲ ထိုးသွင်းရမဲ့ဆေး မလုပ်ပါ..။ သူ့ဆေးကို သူကိုယ်တိုင်ဖော်ပါတယ်..။ တာဝန်လည်ယူပါတယ်..။ ကျောက်ကပ် အလုပ်မလုပ်လို့ ဆီးမသွားတဲ့လူနာလည်း သူ့ဆေးနဲ့ ဆီးသွားခဲ့တာပဲ..။ ဒီတော့ တိုင်းရင်းဆေးဆိုတိုင်း မပစ်ပယ်သင့်ပါ..။ ဆေးထိုးရမှာကြောက်တဲ့နေ၀န်းနီကတော့ ချင့်ချိန်ပြီး မပစ်ပယ်ပါ..။ သူများမကောင်းကြောင်း သူကောင်းကြောင်း များများ ပြောတဲ့ ဆရာ ဆိုရင်တော့ အလကားကုပေးမယ်ပြောလည်း မသွားရေးချ မသွား\nအဲဒီလိုတော်တဲ့ ဆရာများရှိရင် နေရပ်လိပ်စာ နာမည်လေးပါ မစပါလားဗျ။\nဆေးအဆီထုတ်ဆေးထိုးနေတာနှစ် ၃၀ ကျော်ပါပြီ\nလူနာကို ဆေးနဲ့လဲကု စိတ်နဲ့လဲ ကုမှ အောင်မြင်မှု ရာခိုင်နှုန်းများမှာပါ\nဆရာဝန်လေးက သဘောလဲကောင်း မျက်နှာကလဲချို ဈေးကလဲသက်သာလို့ လာချင်ကြတယ် ရှေ့က မန်နေဂျာ မမ က အားလုံးကိုဘုတောလွှတ်နေရင် ရောဂါပိုလို့ ဆိုးနေပါဦးမယ် သူတို့လဲ သူတို့ ညဏ်ပညာ၊သူတို့အသိ၊သူတို့တတ်နိုင်တဲ့ငွေကြေး၊သူတို့အပူနဲ့မို့ တတ်နိုင်သလောက် စိတ်ရှည်ရှည် အပြုံးချိုချို နဲ့ဆို ဆရာလေးကိုတောင် မတွေ့ရသေးဘူး မန်နေဂျာ မမလေး ကြောင့် ရောဂါတွေ သက်သာပျောက်ကင်းသွားမှာပါ\nဖတ်မိပြီး အတော်ကို တုန်လှုပ်မိပါတယ်။\nအရေးယူမှုတွေက နည်းပါးလွန်း ပေါ့လျော့လွန်းလို့ ဒီလို အတင့်ရဲလာကြတာပါ။\nမြန်မာပြည်မှာ နိုင်ငံရေးလုပ်ရင်တော့ ချက်ချင်း ဂိသွားမယ်။ ကျန်တာတော့ ဘာလုပ်လုပ် ဘာမှ မဖြစ်ရင် ဘာမှ မဖြစ်ဘူးပဲ။\nမြန်မာပြည်မှာ အမှုတွေကို အလကားလိုက်ပေးမယ့် ရှေ့နေတွေ များများ လိုနေသလို၊ ဥပဒေ သက်ရောက်မှု လျော့လျဲလျဲဖြစ်နေတာတွေကိုလည်း အများကြီး ထောက်ပြပေးဖို့လိုနေပါပြီ။\nတရားသူကြီး … ဟင်းဟင်း…ပိုသေးတယ်။\nတရားဥပဒေဘယ်လောက်စိုးမိုးတယ်ဆိုတာ သူတို့အကျင့်သိက္ခာနဲ့ တိုက်ရိုက်အချိုးကျတယ်လေ။\nမြန်မာပြည်မှာ ပညာတတ် သတ္တိရှိတဲ့သူတွေ အများကြီးလိုနေပါတယ်။


မူရင်းဆောင်းပါးရှင် ဟန်နာဘိခ်ျသည် ယခင်က တိုင်းမဂ္ဂဇင်း၏ အရှေ့တောင်အာရှ ဗျူရိုအကြီးအကဲဖြစ်ပြီး ၂၀၁၇ မှစပြီး နယူးယောက်တိုင်းမ် သတင်းစာ၏ ဘန်ကောက်အခြေစိုက် အရှေ့တောင်အာရှ ဗျူရိုအကြီးအကဲ ဖြစ်လာခဲ့သူဖြစ်သည်။ မြန်မာ့အရေးနှင့်ပတ်သက်ပြီး အစိုးရနှင့် တပ်မတော်အပေါ် ပြင်းပြင်းထန်ထန် ဝေဖန်တတ်သူဖြစ်သလို ဒေါ်အောင်ဆန်းစုကြည်ကို ပုဂ္ဂိုလ်ရေးအရပါ ဝေဖန်ထိုးနှက်လေ့ရှိသူ ဖြစ်သည်။ မကြာသေးမီက ဘင်္ဂါလီဒုက္ခသည်အရေးကို အထူးသတင်းရယူနေသူဖြစ်သည်။ အစောပိုင်းတွင် ဘင်္ဂလားဒေ့ရ်ှတို့ ထွက်ပြေးသော ဘင်္ဂါလီတို့၏ ပြောစကားများကိုသာ အခြေပြုပြီး ဝေဖန်သော ဆောင်းပါးများ ဆက်တိုက်ရေးသားခဲ့သူဖြစ်သည်။ ယခုဆောင်းပါးတွင်မူ အဖော်မပါ အရွယ်မရောက်သေးသော ဒုက္ခသည်များအကြောင်း သတင်းယူရာမှ ဘင်္ဂါလီဒုက္ခသည်အချို့၏ ဖြစ်စဉ်ချဲ့ကားပြောဆိုမှုများ၊ ထိုးဇာတ်၊ လုပ်ဇာတ်ဆင် ပြောဆိုမှုများတွေ့ရှိခဲ့ရပုံကို ဖော်ထုတ်ရေးသားထားသည်။အမေရိကန်မှ ဩဇာကြီး သတင်းစာကြီးတစ်စောင်တွင် ဘင်္ဂါလီအချို့၏ လုပ်ဇာတ်များအကြောင်း ဖွင့်ချဖော်ပြထားမှုမှာ ဆောင်းပါးရှင်ဘိခ်ျ၏ လေသံပြောင်းလဲမှုဟုသာ ဆို၍မရဘဲ ဩဇာကြီး နယူးယောက်တိုင်းမ်သတင်းစာ၏ အာဘော်အပြောင်းအလဲလားဆိုသည်ကို စောင့်ကြည့်ရမည်ဖြစ်ပါသည်။ ထို့ထက် ကျယ်ကျယ်ပြန့်ပြန့် ကြည့်ရလျှင် ပြည်တွင်းက မည်သို့ရှင်းပြသည်ဖြစ်စေ လက်မခံဘဲ တစ်ဖက်သတ် ဝေဖန်ပြစ်တင်မှုများသာ လုပ်ဆောင်ခဲ့သော အမေရိကန်နှင့် အနောက်ကမ္ဘာ၏ မူဝါဒသည် မြန်မာနိုင်ငံကို တရုတ်နှင့်နီးကပ်သွားစေရန် တွန်းပို့ပေးသလိုသာ ဖြစ်စေမည်ဆိုသည့် အချက်ကို လက်ခံလာသည်နှင့်အမျှ အမေရိကန်၏ မူဝါဒပြောင်းလဲလာမည်လော၊ ဖြစ်စဉ်၏ ဘက်နှစ်ဖက်စလုံးကို မျှတစွာ ရှုမြင်လက်ခံလာမည်လောဆိုသည့် အချက်မှာလည်း စိတ်ဝင်စားစရာ ကောင်းလာပြီဖြစ်ပါသည်။ ယင်းအချက်ကို မြန်မာနိုင်ငံဆိုင်ရာ အမေရိကန်သံအမတ်ကြီးဟောင်း ဒဲရစ်မစ်ချယ်၏ အင်တာဗျူးတွင် မြင်တွေ့ခဲ့ရသလို ယခုဆောင်းပါးတွင်လည်း တစေ့တစောင်း တွေ့နိုင်မည်ဖြစ်ပါသည်။\nငယ်ရွယ်သော ညီအစ်မလေးယောက်သည် ပူးကပ်ထိုင်နေကြသည်၊ အတူရှိနေကြသော်လည်း အထီးကျန်ဖြစ်နေကြသည်။\nသူတို့ပြောပြသည့် သူတို့ဇာတ်လမ်းက ဒရာမာဆန်လွန်းလှသည်။ မြန်မာနိုင်ငံအနောက်ပိုင်းရှိ ရခိုင်ပြည်နယ်တွင် သူတို့အိမ်ကို စစ်သားများက မီးရှို့ဖျက်ဆီးခဲ့ချိန်မှာ သူတို့အမေ သေဆုံးသွားခဲ့သည်။ ဖခင်ဖြစ်သူမှာ တရားဝင်ထိန်းသိမ်းခံစဉ် ပျောက်ဆုံးသွားသော သေပြီဟုယူဆရသော ဘင်္ဂါလီ မွတ်ဆလင် ထောင်ပေါင်းများစွာအနက်မှ တစ်ဦးဖြစ်သည်။\nအသက် ၁၂ နှစ်၊ ၈ နှစ်၊ ၅ နှစ်၊ ၂ နှစ်သာရှိကြသေးသည့် ထိုညီအစ်မများသည် တစ်နည်းနည်းဖြင့် ဘင်္ဂလားဒေ့ရ်ှသို့ ထွက်ပြေးခိုလှုံနိုင်ခဲ့ကြသည်။ ဘင်္ဂလားဒေ့ရ်ှရှိ ဘင်္ဂါလီဒုက္ခသည်စခန်းများတွင် နှစ်ပေါင်းများစွာနေထိုင်ခဲ့သော သူတို့ဦးလေးဖြစ်သူက သူ၏ ဆာလောင်နေသော သားသမီး တစ်ပြုံတစ်မကြီးနှင့်အတူ ထိုညီအစ်မလေးဦးကို စောင့်ရှောက်ထားသည်။\n“ကျွန်မမိဘတွေ မြန်မာပြည်မှာ အသတ်ခံခဲ့ရတယ်။ သူတို့ကို အရမ်းသတိရတာပဲ”ဟု အကြီးမကြီး ဂျန်ကူဘီဂမ်က ဆိုသည်။\nဒုက္ခသည်စခန်းများသို့ မိသားစုဝင်များမပါဝင်ဘဲ ရောက်ရှိလာသော ကလေးများအကြောင်း ကျွန်မ (မူရင်းဆောင်းပါးရှင် ဟန်နာဘိခ်ျ) သတင်းယူနေခြင်းဖြစ်သည်။ ဦးလေးဖြစ်သူကို ငွေကြေးထောက်ပံ့ပေးထားသော အပြည်ပြည်ဆိုင်ရာ ပရဟိတအဖွဲ့တစ်ခုက ကျွန်မကို ထိုကလေးများနှင့် တွေ့ပေးခြင်းဖြစ်သည်။\nတစ်နာရီအတွင်း ကျွန်မမှတ်စုစာအုပ်မှာ စိတ်နှလုံးထိခိုက်စရာ ပြောစကားများနှင့် ပြည့်နှက်သွားသည်။ ထိုအထဲမှာ အနည်းငယ်သာ မှန်ကန်မှုရှိခဲ့သည်။\nသုံးရက်ကြာ သတင်းယူအပြီးတွင်တော့ အမှန်တရားက ပေါ်ထွက်လာသည်။ မိန်းကလေးများကို စောင့်ရှောက်ထားသည်ဆိုသော ဆိုယုဒ်ဟိုစိန် ဆိုသူမှာ တကယ်တမ်းတွင် ထိုမိန်းကလေးများ၏ အဖေအရင်းဖြစ်နေသည်။ သူ့မှာဇနီးသုံးယောက်ရှိသည်၊ နှစ်ယောက်က ဘင်္ဂလားဒေ့ရ်ှတွင်ဖြစ်ပြီး တစ်ယောက်က မြန်မာနိုင်ငံတွင်ဖြစ်သည်ဟု နောက်ဆုံးမှာ သူဝန်ခံခဲ့သည်။ ယခုကလေးများမှာ မြန်မာနိုင်ငံရှိ သူ၏အငယ်ဆုံးဇနီးက မွေးသူများဖြစ်သည်။\nမည်သည့် ဒုက္ခသည်စခန်းတွင်မဆို အဖြစ်ဆိုးများသည် လူသုံးကုန်ပမာ အသုံးတည့်လှသည်။ အကူအညီပေးရေးအဖွဲ့များက အလိုအပ်ဆုံးသူများကို အဓိကထား ကူညီလိုကြရာ မိဘမဲ့ ညီအစ်မလေးယောက် ဇာတ်လမ်းသည် ပိုင်ဆိုင်မှုများ မည်ကာမတ္တမျှသာ ဆုံးရှုံးခဲ့သော မိစုံဖစုံမိသားစု တစ်ခုထက်ပိုပြီး တန်ဖိုးရှိသည်။\nအကူအညီပေးရေးအဖွဲ့များက ဖြန့်ဖြူးပေးသော ကယ်ဆယ်ရေးပစ္စည်းများ ရရှိရေး ယှဉ်ပြိုင်ရန်အတွက် ဒုက္ခသည်များသည် မွေးစကလေး ရင်ခွင်ပိုက်ထားသော အမျိုးသမီးများကို အသုံးချရမည်မှန်း သင်ယူနားလည်ထားကြသည်။ ငိုကြွေးနေသော ကလေးများကို ရှေ့ဆုံးသို့ ထိုးတင်ပေးကြသည်။\nယင်းနည်းလမ်းများသည် သဘာဝရှင်ကျန်ရေး နည်းဗျူဟာ တစ်မျိုးသာဖြစ်သည်။ မိသားစုအစာဝဖို့ရာ မည်သူမဆို ဒီလိုနည်းသုံးလာနိုင်သည်။\nသို့သော်လည်း မဟုတ်မဟတ် ဇာတ်လမ်းများသည် မြန်မာလုံခြုံရေးတပ်ဖွဲ့များက ဘင်္ဂါလီတို့အပေါ် ကျူးလွန်ခဲ့သောဆိုသော လူသတ်၊ မုဒိမ်းကျင့်၊ ကျေးရွာများမီးရှို့ခြင်းဆိုသော အမှန်တကယ်ကြုံခဲ့ရသော အဖြစ်ဆိုးများ၏တန်ဖိုးကို ကျဆင်းစေသည်။ (ယင်းမှာ မူရင်းရေးသားသူ အမြင်သာဖြစ်သည်)။ ရခိုင်ပြည်နယ်တွင် ဖြစ်ပွားနေသည်များသည် နိုင်ငံတကာ အသိုင်းအဝိုင်းက ယူဆသလို လူမျိုးရေးရှင်းလင်းမှု မဟုတ်ဘဲ ပြည်ပကျူးကျော်သူများ၏ လှည့်ဖြားမှုသာ ဖြစ်သည်ဆိုသော မြန်မာအစိုးရ၏ သဘောထားအမြင်ကို ယင်းသို့သော ဖွဲ့နွဲ့အမွှမ်းတင်ထားသည့် ဇာတ်လမ်းများက အထောက်အကူပင် ပြုနေသည်ဆိုရမည်။\nမြန်မာနိုင်ငံဘက်မှ တရားဝင်ပြောဆိုကြသည့် ဇာတ်လမ်းအရဆိုလျှင် ဘင်္ဂါလီ မွတ်ဆလင်များသည် လူဦးရေထူထပ်သော ဘင်္ဂလားဒေ့ရ်ှမှ တရားမဝင်ခိုး ဝင်လာသူများသာဖြစ်သည်။ အဆိုပါ မွတ်ဆလင် အမျိုးသားများက ဇနီးအများအပြားယူကြရာ ဘင်္ဂါလီတို့သည် မြန်မာနိုင်ငံ၏ လူများစု ဗုဒ္ဓဘာသာဝင်များထက် မျိုးပွားနှုန်း ပိုမိုမြန်ဆန်နေသည်ဟူ၍ ဖြစ်သည်။\nဤပြောဆိုချက်ကို တန်ပြန်ရန် အထောက်အထား တပုံတပင်ရှိသည်။ ဒေသတွင်းမှ မွတ်ဆလင်အခြေချမှုသည် မျိုးဆက်နှင့်ချီပြီး ရှိနေသည်။ ရခိုင်မြောက်ပိုင်းမှ မွတ်ဆလင်နှင့် ဗုဒ္ဓဘာသာအချိုးသည် ပြီးခဲ့သည့် ရာစုနှစ်ဝက်အတွင်း သိသိသာသာ ပြောင်းလဲမသွားခဲ့။\nသို့သော်လည်း ဘင်္ဂါလီတို့ နေထိုင်ခဲ့ရာဒေသတို့ ဝင်ရောက်ခွင့်ကို မြန်မာအစိုးရက ကန့်သတ်ထားသလို ထိပ်တန်းကုလသမဂ္ဂ တာဝန်ရှိသူများ (ယန်ဟီးလီကို ဆိုလိုပုံရသည်) ကို နိုင်ငံတွင်းသို့ ဝင်ရောက်ခွင့်ပင် မပေးတော့ရာ ရက်စက်ကြမ်းကြုတ်မှုများ၏ လက်ဆုပ်လက်ကိုင် သက်သေအထောက်အထား စုဆောင်းရန် စုံစမ်းစစ်ဆေးသူများနှင့် ဂျာနယ်လစ်များအတွက် မဖြစ်နိုင်တော့ပေ။ အစုလိုက်အပြုံလိုက် မြှုပ်နှံထားသည်ဆိုသော ကိစ္စကို စုံစမ်းရန်ကြိုးပမ်းခဲ့သော ရိုက်တာသတင်းဌာနမှ ဒေသခံ သတင်းထောက်များသည်လည်း ယခုအခါ အကျဉ်းကျနေကြသည်။\nထို့ကြောင့်ပင်လျှင် ဘင်္ဂလားဒေ့ရ်ှဒုက္ခသည် စခန်းများမှ ၎င်းတို့၏ စိတ်ဓာတ်ဒဏ်ရာတို့ကို ကိုယ်တိုင်ကိုယ်ကျ ဖော်ပြနိုင်သော ထိခိုက်ခံစားရသူများကို မေးမြန်းရသည်က ပိုမိုလွယ်ကူနေခြင်းဖြစ်သည်။ ကလေးတစ်ယောက်၏ ခန္ဓာကိုယ်မှ လတ်လတ်ဆတ်ဆတ် သေနတ်ဒဏ်ရာသည် ဆိုးဆိုးရွားရွား တစ်ခုခုဖြစ်ခဲ့ကြောင်း သက်သေတစ်ခုဖြစ်သည်။\nတစ်ဦးချင်းစီ၏ ပြောစကား ကိုးကားဖော်ပြမှုတိုင်းအတွက် အနည်းဆုံး နောက်ထပ် လူတစ်ဒါဇင်လောက်၏ ပြောစကားများ ကျွန်မမှတ်စုစာအုပ်ထဲတွင် ကျန်သေးသည်ဟု ခန့်မှန်းရသည်။ သို့သော်လည်း ကျွန်မတို့ သတင်းတိုင်းကိုလွှမ်းမိုးသည့် သတင်းထောက်တစ်ယောက်တွင် လိုအပ်သော သံသယထားမှုမှာ ကိုယ်ရေးကိုယ်တာလုံခြုံမှုကို ကျူးကျော်စော်ကားမိသလိုပင် ဖြစ်လာသည်။ မုဒိမ်းကျင့်ခံရကြောင်း သူစိမ်းတစ်ယောက်ကို ဖွင့်ပြောပြနေသည့် ဘင်္ဂါလီအမျိုးသမီးတစ်ဦးကို သူ့ဇာတ်လမ်းက သံသယဖြစ်စရာကောင်းသည်ဟု သွားပြောမိလျှင် သူဘယ်လိုခံစားရပါမည်နည်း။\nသို့သော်လည်း ပြည်ပမီဒီယာများတွင် ကိုးကားဖော်ပြထားသော ဘင်္ဂါလီများ၏ ဇာတ်လမ်းများထဲတွင် မဟုတ်မမှန်ဟု ကျွန်မသိထားသောကိစ္စများ တွေ့နေရသည်။ ၎င်းတို့၏ ဇာတ်လမ်းများသည် အချို့ဖြစ်စဉ်များတွင်ဆိုလျှင် အရမ်းလှုံ့ဆော် ဖမ်းစားနိုင်လွန်းနေပြီး မဟာဒုက္ခ မုန်တိုင်းကျသလို ဖြစ်နေသည်။\nယင်းမှာ လွန်ခဲ့သော ငါးလအတွင်း ဘင်္ဂလားဒေ့ရ်ှသို့ ထွက်ပြေးခဲ့ရသည့် ဘင်္ဂါလီ ၇ သိန်းနီးပါး ကြုံခဲ့ရသော အတိဒုက္ခတို့မှာ အရေးမကြီးလှဟု လျှော့တွက်ရန် အကြောင်းပြချက်တော့ မဟုတ်ပေ။ နယ်စည်းမခြား ဆရာဝန်များအဖွဲ့၏ ခန့်မှန်းချက်အရ ပြီးခဲ့သည့်နှစ်က တစ်လအတွင်း သတ်ဖြတ်ခံခဲ့ရသူ ဘင်္ဂါလီ ၆၇၀၀ ခန့်အထိ ရှိသည်ဟုဆိုသည်။ ယင်းကိန်းဂဏန်းသည်ပင် နည်းကောင်းနည်းနေနိုင်သည်ဟု ထိုအဖွဲ့က ဆိုသည်။\nလေးရက်တာ သတင်းယူမှုအတွင်း ၉ နှစ်အရွယ် နော်ရှက်ဒ်ဆိုသော ကောင်လေးတစ်ယောက်ကိုလည်း တွေ့ဆုံမေးမြန်းခဲ့သည်။ ကျွန်မမှတ်စုစာအုပ် ထဲမှာ သူ့အိမ်ပုံ၊ သူ့မိဘများကို မြန်မာစစ်သားများက ကြိုးဆွဲချသတ်သည့် သစ်ပင်ပုံများ သူဆွဲပြသည်။\nဒီ့နောက်မှာ ဘင်္ဂလားဒေ့ရ်ှဘက်ကို ဖြတ်ကူးဖို့ သူဖက်တွယ်လာခဲ့ရသည့် ဂါလန်ပုံးပုံပါဆွဲပြသည်။ သူ့ညှပ်ဖိနပ်ကို နွယ်ကြိုးတွေနှင့်ခါးမှာချည်ပြီး ယူလာခဲ့သည်ဟု ဆိုသည်။ ထိုညှပ်ဖိနပ်က သေသွားသည့်သူ့ အမေထံမှရတာဟု ပြောပြသည်။ ထိုဖိနပ်တစ်ရန်ကို တစ်ချက်လှည့်ကြည့်ပြီး နော်ရှက်ဒ်က ရှိုက်ကြီးတငင် ငိုနေသည်။\nသို့သော်လည်း သူ့ဇာတ်လမ်းက ရှေ့နောက်မညီ။ နော်ရှက်ဒ်က သူ ခရစ်ကတ်ကစားနည်းကို ကြိုက်သည်ဟု ဆိုသည်။ ခရစ်ကတ်က ဘင်္ဂလားဒေ့ရ်ှမှာ လူကြိုက်များသော်လည်း မြန်မာနိုင်ငံမှာ ကစားသူမရှိ။ သူ့ အဘိုးအဘွားတွေလည်း စစ်တပ်ကသတ်လို့ သေသည်ဟု အစောပိုင်းမှာ ပြောသည်။ နောက်ပိုင်းကျတော့ သူ့ဘာသာသေတာဆိုပြီး ဖြစ်သွားပြန်သည်။\nသူထွက်ပြေးလာသည်ဆိုသောရွာမှ ဒေသခံများကိုလည်း စခန်းမှာတွေ့သည်။ သူတို့ဆီက သိရသမျှဆိုလျှင် ထိုရွာမှာ ဘယ်သူမှ အသတ်မခံခဲ့ရ၊ သစ်ပင်မှာ ကြိုးဆွဲချဖို့ဆိုသည်က ဝေလာဝေး။\nထိုသို့ဆိုလျှင် နော်ရှက်ဒ်တစ်ယောက် ဘယ်ကလာပါသနည်း။ ကူတူပလောင် ဒုက္ခသည်စခန်းရှိ ဈေးထဲမှာ ငိုယိုနေသည့်သူ့ကို တွေ့ခဲ့ကြသည်ဟု ဆိုကြသည်။ တခြားဒုက္ခသည်များက သူ့ကို ကျောင်းထားပေးကြပြီး အမျိုးသမီးများက စောင့်ရှောက်ပြီး စားစရာပေးထားကြသည်။ သူ့ဘဝမှာ တစ်ခုခုဆိုးဆိုးရွားရွား ဖြစ်ခဲ့ပုံရသော်လည်း ကနေ့အထိ သူ့ဇာတ်လမ်းအမှန်က ဘယ်လိုဆိုသည်ကို ဘယ်သူမှမသိသေး။\nကလေးတွေက မဟုတ်မဟတ်လုပ်ဇာတ်တွေ ပြောနေသည့်အကြောင်းကို လျှော့လျှော့ပေါ့ပေါ့ ကာကွယ်ရှင်းပြမှုမျိုးကလည်း ရှိနေသည်။ ကလေးတို့၏ စိတ်သန္တာန်တွင် ဖြစ်ရပ်တို့ကို ဖန်တီးပုံဖော်နိုင်ပြီး သူများဆီကဇာတ်လမ်းကို အလားတူ ကိုယ့်ဇာတ်လမ်းမျိုး လုပ်ပစ်တတ်ကြသည်ဟူ၏။\n“ကလေးတချို့က ဒီလိုရက်စက်ကြမ်းကြုတ်တယ် ဆိုတာတွေကိုကြားရုံနဲ့ သူတို့စိတ်ထဲမှာ အကြောက်တရား ဝင်သွားတတ်တော့ သူတို့မြင်တာနဲ့ သူတို့ကြားတာကို ခွဲခြားဖို့ အင်မတန်ခက်သွားရော”ဟု ဘင်္ဂလားဒေ့ရ်ှနိုင်ငံ ကော့စ်ဘဇားရှိ ကုလသမဂ္ဂကလေးများ ရန်ပုံငွေအဖွဲ့ ပြောခွင့်ရပုဂ္ဂိုလ် ဘင်ဂျမင်စတိန် လက်ခ်ျနာက သုံးသပ်သည်။ “ဒါက သရဲကားကြည့်သလိုပဲ။ ကလေးတွေရဲ့ အတွေ့အကြုံက လူကြီးတွေနဲ့အရမ်းကွာတယ်”ဟု ဆိုသည်။\nကျွန်မအနေနှင့်တော့ ညီအစ်မလေးယောက်၏ အဖေအရင်း ဟိုစိန်၏ ဘဝဇာတ်ကြောင်းကို ပိုကောင်းကောင်းနားလည်နိုင်သည်။ သူ့အပြောအရဆိုလျှင် သူ့ပြဿနာက မြန်မာပြည်ဘက် ခဏသွားစဉ်က အသားအရေစိုပြည်ပြီး လှပချောမွေ့သော ၁၂ နှစ်အရွယ် မိန်းကလေးတစ်ဦးကို တွေ့ခဲ့ရာက စသည်ဟုဆိုသည်။\n“ကောင်မလေးက အရမ်းလှတော့။ ကျုပ်က သူ့ကိုလက်ထပ်ဖို့ လိုလာတယ်လေ”ဟု ဟိုစိန်က ဆိုသည်။\nဘင်္ဂါလီများအကြားတွင် အရွယ်မရောက်သေးသူနှင့် လက်ထပ်ထိမ်းမြားခြင်းက ပူပန်စရာ ကောင်းလောက်အောင်ပင် သမားရိုးကျ ကိစ္စတစ်ခုဖြစ်နေသည်။ သို့နှင့်ပင် ဟိုစိန်သည် မယားသုံးယောက် (မြန်မာပြည်မှ တစ်ယောက်၊ ဘင်္ဂလားဒေ့ရ်ှမှ နှစ်ယောက်) အကြား ဟိုဘက်ကူးလိုက်၊ ဒီဘက်ကူး ဗျာများနေခဲ့သည်။ ဟိုစိန်ကတော့ မယားသုံးယောက်သည် မများလှဟု ဆိုသည်။ သူ့အဖေဆိုလျှင် မယားခြောက်ယောက်၊ ကလေး ၄၂ ယောက်ရှိသည်ဟု ဆိုသည်။\nသို့သော်လည်း မိသားစုဆက်ဆံရေး မျှခြေဖြစ်အောင် သူမဖန်တီးနိုင်ကြောင်း ဟိုစိန်ကဝန်ခံသည်။ မြန်မာပြည်မှ သမီးလေးယောက် သူတို့ရွာ မီးလောင်ပြီးနောက်ပိုင်း ဘင်္ဂလားဒေ့ရ်ှတွင် လာခိုလှုံသောအခါ လီဒါဒုက္ခသည်စခန်းတွင် သူနှင့်နေသော ဆာဂျီဒါအမည်ရှိ မယားကြီးက ဒေါသူပုန်ထသည်ဟု ဆိုသည်။\nနောက်ဆုံးတွင် ထိုမိန်းကလေးလေးယောက်၏ တော်စပ်မှုအမှန်ကို ဆာဂျီဒါက ဝန်ခံပြီးနောက် “ကျွန်မယောက်ျားက မကောင်းတဲ့ကောင်ပါရှင်။ သူ့အလိမ်အညာတွေ ကျွန်မတော့ စိတ်ကုန်လွန်းလို့”ဟု ဆိုသည်။\nနောက်ပိုင်းတွင် ဟိုစိန်ထံ ကျွန်မ ဖုန်းဆက်မေးသောအခါ ပေါက်ကွဲနေသံဖြင့် သူပြန်ဖြေသည်။\n“ခင်ဗျားလည်းသွားရော ကျုပ် သူ့ (ဆာဂျီဒါ) ကို ရိုက်တာပဲ။ နက်ဖြန် ထပ်ရိုက်ဦးမှာ”ဟု ဆိုသည်။\nဟိုစိန်၏ ခယ်မဖြစ်သူက မိသားစု၏ ရှုပ်ထွေးသော အမှန်တရားတစ်စိတ်တစ်ဒေသကို ရှင်းပြသည်။ အမှန်အတိုင်း ရှင်းပြခဲ့သောကြောင့် ဆာဂျီဒါကို သူ့ယောကျာ်းဟိုစိန်က ရိုက်တာဟု အိမ်နီးချင်းတစ်ဦးက ပြောပြသည်။\nအဖော်မပါ ကလေးငယ်များ၏ အတိဒုက္ခကို မီးမောင်းထိုးပြရန်ထက် အိမ်ထောင်စုနှစ်ခု၏ အိမ်တွင်းအကြမ်းဖက်မှု ပြဿနာကို သတင်းယူရသည့် ဘဝရောက်သွားသည်။ ဆာဂျီဒါကို တွေ့ဆုံမေးမြန်းခဲ့သည့် နေ့ရက်များကို ပြန်စဉ်းစားတော့ စိတ်မကောင်းဖြစ်မိသည်။\nထိုညီအစ်မလေးဦး မြန်မာပြည် ပြန်သွားစေချင်သည်ဟု ဆာဂျီဒါတစ်ယောက်ပြောတုန်းက ကျွန်မက ဒီအမျိုးသမီးတော့ဖြင့် စာနာမှုမရှိလိုက်တာဟု တွေးခဲ့မိသည်။ ဒါပေမဲ့ ထိုညမှာပဲ သူ့ကို သူ့ယောကျာ်း (ဟိုစိန်) က ရိုက်တော့သည်။ သူ့ယောကျာ်း၏ အငယ်ဆုံး ဇနီးလေးကမွေးသော သမီးလေးယောက်ကို မဖေးမ မကူညီသည့်အတွက် သူ့ကို ကျွန်မဝေဖန်နေချိန်မှာ ပိုးဟပ်တစ်ကောင်က ကြမ်းပြင်ပေါ်က ဖြတ်ပြေးသည်။ ကြွက်တစ်ကောင်က နောက်ကလိုက်သွားသည်။\nဘင်္ဂါလီတဲကို ကာထားသည့် ဝါးထရံပေါက်မှနေပြီး ကလေးတွေက ကျွန်မလှုပ်ရှားမှုကို စောင့်ကြည့်နေကြသည်။ ကျွန်မ ဒီမှာဘာလုပ်နေလဲ၊ အရွယ်ရောက်ပြီး မိန်းမကြီးတစ်ယောက် မျက်ရည်ကျအောင် ဘယ်လိုများ လုပ်လိုက်သလဲဆိုတာကို အံ့ဩနေကြပုံရသည်။\nRef : NY Times, The Rohingya Suffer Real Horrors. So Why Are Some of Their Stories Untrue? by Hannah Beech